Gworog: Bible for Matthew

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## Matthew

Chapter 1  
11əwod Yosiya ə́sɨ yed ə́cyohwob Yekoniya mbyyaŋ +nənyyug gu ba. Bə njen əzə əku nkwog ənied Isrela ba ə́ nad dyo bâ nyyo hwo ku Babila ni.

Chapter 2  
9Ba ntyag tsswoŋ əlyyad əgwam na ni, basɨ dərəg ə nkad. Təŋgwad əka ba ku di ətyin ka ni, usɨ kwog uswon naŋ ba nhwi, u tɨ yoŋ dulwo əka ŋgwon ka u nshyyo ni. 10Jen əzə ba ǹdi təŋgwad əkyo ni, əgway u əsɨ nyyed bwwo ba.

Chapter 3

Chapter 4

Chapter 5

Chapter 6

Chapter 7  
20Dənian əkyo, nyi na fɨg ba bə əswum ba ka.25Jen əzə zǎ ji nkwa ni, ncən na sɨ nhyay, ga ngwun u əsɨ lwi uli əkyo bɨ ced, əwod uli ka usɨ shwod dag, nwad ə́ nog ka tuza əfaŋ.

Chapter 8  
5Yesu ə n ŋwo ukəraŋ Kafanahum ka ni, ətyə ənyyuŋ bə bə ənied kwog uswan nnwan zwaŋ Romawa na, əsɨ bay əba nay gu, 6nyo, "Ətyə Uli, əhwo ngu ə myyan buli ə̀ təlug bə nzwan, lwam ku sɨ byoŋ gu bəd." 7Yesu əsɨ nyo bə ngu, "Ǹ na bay n corog gu."8Gbəndaŋ ŋgwon nzwaŋ u əsi nyo, "Ətyə Uli, nmay a sag tag aku buli nka dag, kərag bə swaŋ əlyyad əhwo ngu əna corog. 9Nwad nuŋ bwo mbyyo cəcəd duswon nka, nsɨ mbyyo nnwan nzwaŋ utag nka. Kə n nyyo bə ətyo əwi, 'nad əzəu,' gwo nad, nmmo nyo bə əyyaŋ, 'bay', gwo bay. Nnɨ́ nkam əhwo ngu, 'nyyo ənni' gwo nyyo." 10Yesu ə nfəg əlyyad ənay ni, na sɨ yed gu kyaŋ uwun, əsɨ nyo bə ənied əbyo shyyo dunduŋ bə ngu ni, "Ntag nyin cucug u, kwo bə Israila, n kə nshyyo əyyin əwo byyo təŋkay ŋwwag tsswo kwo byyo cəd naŋ sɨkwi ni dag.11Ntag nyin, ənied bə dɨdɨd əba nyyo bə ətyin mbyyaŋ mutag əba swan ə ya ə sswo dunduŋ bə Ibrahim, Ishaku mbyyaŋ Yakubu bɨ tyog tuza ku, 12əwod nnwan tyog na, ə́na jɨb ba bə ga dyundyuŋ ndyin. Əzô ba nə ntwi ə nyway nyunyuŋ ba." 13Yesu əsɨ nyo bə gbəndaŋ ŋgwon nzwaŋ u, "Nad, əna nyyo a ndyo bə naŋ a n ŋwwag cucug u ni." Bə cəcərag njen əwo, əhwo guwu əsɨ ka ncorog.14Naŋ Yesu ə nŋwo uli Bitrus ka ni əsɨ shyyo ə̀kwaŋ Bitrus ú ə myyan ə lwwo bɨ lwam shway. 15Yesu əsɨ byərəm gu bə mbwag, lwwam shway ku əsɨ ka ntyag, əsɨ dərəg ə́sɨ cad gu kyaŋ ya.16Naŋ dushyuŋ ji ba nyyo ni, ə́sɨ bay bə ngu dɨdɨd ənied bà byyo +utənyiraŋ ni. Bə a nswag əlyyad, əsɨ turuŋ +utənyiraŋ na kəkəb, əsɨ bwo corog ənied nzwan ba səlləy. 17Ənyo nkyaŋ ənay sɨ nnad cəcərag bɨ kyaŋ əkwo Ishaya ətyo əlyyad əŋwwad Əgwaza əku ndyyad nyo,"Gu bə pyyo gu ə kyag təŋkəy nzwan ənio ya zɨd ni.18Yesu ə ndi əkpa ənied u ə kəraŋ gu ə cyyo ni, Əsɨ nyo bə nnwan ntəm guna, "Zɨ byyog nad də manyi əywi Galili ka". 19 Kukwo ətyə nyyuŋ bə ənied cyyed doka Musa əyyaŋ əsɨ bay əba nyo əni bə ngu, "Ətyi cyyed, n nə hwi a kwo əji a nɨ nad." 20Yesu əsɨ nyo bə ngu, "+Ubwu uyid na u byo bubwoŋ ǹhwwad, +unwan na usɨ byo +uley, əwod nuŋ Ŋgwon Ətyɨbɨshyi, mbyyo ulwo n sag əpyyo dag",21Əyin bə ənied hwi gu ba sɨ nyo, "Ətyo Uli, ya ngyog n tsa nad n niyyad əcyo ngu." 22Əwod Yesu əsɨ shim nyo, "Hwi ǹ, yog ənied əbyo ə yed nkwom na ni ə niad nkwom ba na."23Yesu ə nŋwwo bə kukwon səhwod ku ni, nnwan ntəm guna usɨ hwi gu. 24Ǵa kətug nŋwun əsɨ ka n hyyab bɨ cəd bə əywi ka, ywan səhwod ku sɨ təkyem ŋwo bə kukwon səhwod ku, i sɨ nyyəd təyud əwod naŋ Yesu ə shyyo bə nda.25Nnwan ntəm guna usɨ nad u tɨ shyyib gu, basi nyo bə ngu, "san zɨd Ətyə uli, zɨ shyyo du unuŋ ə hwu."26Yesu əsɨ nyo bə mba, "Yag ə mbyo nyi ntsswoŋ uwun na, nyin əbyo byyo dɨday ŋwag tsswo u ni." Əsɨ ka ndərəg əsɨ kam wun ku mbyyaŋ ywan səhwod ku, səlləy ulwo ka usɨ cyyo bə̀ nywaŋ. 27Ənied ba əsɨ kwog mbwag ə say tunuŋ nyo, "z̀an təŋkəy əyin kwo kwǐ? Wun ku bɨ́ ywan səhwod ku mun tswoŋ gu"28Yesu ə ŋwwo əbyin Garasinawa ka, də mənyi əywi ka ni, ənied əfyyaŋ bà byyo +utənyiraŋ ni əsɨ wurug əba shyyo gu. Ba wurug ə nyyo dulwo nyyad ənied, əwod basɨ byyo ndyen na bəd, nwad baní lwwoŋ ənied ba kàd lwag əkwo. 29 Basɨ ka nkwərəg nkún na nyo, "Yag ə a cad bə nzid? ŋwan ŋgwon Əgwaza? Á bay â cyyo zɨ sswo zwod nyyo naŋ jen zɨ ji kə nyyo da?"30Kpəkpəg əzə, naŋ gbəndaŋ usworoŋ əgən ə ya bə kpay u. 31+Utənyiraŋ na usɨ nay Yesu nyo, "Kə a tɨn zɨd, cyyo zɨ ŋwwo bə usworoŋ əgən ka." 32Yesu əsɨ nyo bə mba, "Də nyi nad!" Basɨ wurug ətə ŋwwo bu usworoŋ əgən ka. Kəkəb ba bú usworoŋ ka, basɨ kpəg əcwwog bɨ bwoŋ ku basi tə kwi bə səhwod na.33Ənied əbyo ə cog əgən ba ni əsɨ tyoŋ ənad bumi ukəraŋ ka, basɨ tɨ kwog ənied ba ndyo səlləy nkyaŋ ə nio shyyo ənied fyyaŋ əbyo ə byyo +utənyiraŋ na ni. 34Səlləy ənied ukəraŋ ba əsɨ wurug əbay mwwun bə Yesu. Ba ba ndi gu ni, basɨ nay gwô wod ukəraŋ baka.

Chapter 9  
1Yesu əsɨ ŋwwo kukwon səhwod ku əsɨ byyog ə nad bu ukəraŋ gu ka. 2Əzə̂, ə́sɨ bay bə ngu ətəlug tɨtag ə myyan bə əkpaŋ. Gwo ndi ŋwag tsswo ba ku ni, Yesu əsɨ nyo bə ətyə təlug tɨtag u, "Ŋgwon, shyyo bə əgway. Ə́ yurub kətug aku."3Ənied lyurug əyyiaŋ əsɨ ŋwwo lyyad bumi baka nyo, "Ətyə əwî ni ə jwway Əgwaza U" 4Yesu bwo naŋ gwo ndyən dɨdam bawu ni əsɨ nyo, "Yag ə mbyo nyi nnyyo kətug dɨdam u bə ntsswo nyi na? 5Zan sɨ kwǒ yed əhyom u, ə nyo bə ngu 'ə yurub a kətug nyyo a wu', kə 'Dərəg â coŋ?' 6Nyi ga lyən naŋ ŋgwon Ətyɨbɨshyi ka u byyo tyog yurug kətug nyyo bə dunio," ikwo gwo nyo bə ətyə təlug tɨtag u, "Dərəg â kyag əkpaŋ a wu â nkad buli."7Əsɨ dərəg ə nkad buli. 8Əkpa ənied u ə ndi ənyo ni, basɨ kwog mbwag ə say tunuŋ, basɨ dyeb Əgwaza əwo ə joŋ ənied ba təŋkəy tyog əkwo ni. 9Yesu əsɨ shworəg ə nad duswon əsɨ di ətyə tuŋ kurum əbyin əyyaŋ ə́ ngyi Matiyu, gwo swan bu ulwo ntəm ba ka. Yesu əsɨ nyo bə ngu, "Hwi n" Matiyu əsɨ ka ndərəg əsɨ hwi gu.10Naŋ Yesu ətə nswan, ə ya kyaŋ ya buli Matiyu ka ni, ənied say kurum əbyin bə dɨdɨd mbyyaŋ ənied kətug nyyo ba, əsɨ ba mun əya dunduŋ bə ngu mbyyaŋ nnwan ntəm gu na. 11Farisawa ba ə ndi ənyo ni, basɨ lyɨb nnwan ntəm guna nyo, "Yag ə mbyyo ətyí cyyed nyi u ə ŋya mbyyaŋ təŋkəy kətug ənied ənay ni?"12Əwod Yesu ə nfəg bani, əsɨ shim ba ndyo nyo, "Ənied əba ə shyyo kənkərəŋ ni ba ə cad əbwog dag, sə ənied nzwan. 13Nyi tɨ zwob kyaŋ əkwo ə fa bə əlyyad ə nay ni, 'Tswwoŋ kunag əyyaŋ kwo n cad, zənaŋ əzə nyi fi ni izə dag.' Nwad, mbay n gyi cucug ənied kətug nyyo."14Nnwan ntəm Yohanna əsɨba lyib Yesu nyo, "Yag ə mbyyo zɨd mbyyaŋ Farisawa ba nɨ nswan ufa uhwəd naŋ ənied ntəm aba lag swan ufa uhwod ku? 15 Yesu əsɨ nyo bə mba, "Í nɨn nkwa +kpəndaŋ nyɨraŋ ba ə byyan ntsswo naŋ ətyə nyɨraŋ u ə shyyo dunduŋ bə mba a? Nwam ku tɨbay, kwo ə ba nkyag ətyə əwo byyo nyɨraŋ ku ə wod ba ni, ikwo ba nə nswan ufa uhwod.16Əyin ə ninkyag cyyaŋ ətərəg sway ətəmiyed bə əbwoŋ huhwob ətərəg dag, nwad sway ji na syyeb huhwob əbwoŋ u ncyyo ga gbəndaŋ əbwoŋ wo sswag əsɨ ka ni.17Də əyin ə hwod əkan əfay bə huhwob ukuruŋ dag. Kə ə nyyo ənyo, ukuruŋ na u fwo, əkan na ə wyem ukurug na u byyan. Də kunuŋ əkyo, ənɨ cyyo əkan əfay na bə ukuruŋ ufay, ikwo nɨ cyyo ə nɨ nshyyo səlləy əkan na mbyyaŋ ukuruŋ na."18Naŋ Yesu ə nshyyo bə əlyyad na ni, ətyə nyyuŋ bə cəcəd ba əsɨ bay əba kwog gu ntoŋ əsɨ nyo, "A ŋgwon guniyem nka u yi siyen, bay a byərəm ka u na shyyo əcəd." 19Yesu əsɨ dərog mbyyaŋ nnwan ntəm gu na ba sɨ hwi gu.20Əbyyug əyyaŋ wo tyoŋ əsswog na ə ntyag əlyyo swag bə əfyyaŋ ni, əsɨ baŋ ə tə byərəm junjun ətərəg Yesu wu məlyim ka. 21Nwad, ə kərag bə ntswo nyo, "Kə m byərəm ətərəg gu wu, n na ncorog." 22Yesu əsɨ bwwag ə di gu əsɨ nyo bə ngu, "Gunyyəm gbaŋ əlyyo, ŋwag tsswo aku corog a." Bə dɨ yoŋ əko, əbyyug u əsɨ kà ǹcorog.23Yesu ə̀ n ŋwwo buli gbəndaŋ ətyə kwog uswon ənied u ni, əsɨ bwo di ənied hyab ujag ba naŋ əyyaŋ ə wəy gugwoŋ. 24 Ə̀sɨ nyo, "Nyi dərəg əji! A ŋgwon əkay u siyen dag u shyyo bə nda nio." Ənied basɨ may gǔ may jug.25Naŋ ə ngwurug bə ənied ba səlləy ni, Yesu əsɨ ŋwwo butu ku əsɨ təbad a gunyyem ka bə́ mbwag ku, usɨ ka ntəkyəm u yoŋ. 26N khaŋ ə nay ni sɨ ka n gub kay səlləy nkyay ənio.27Naŋ Yesu ə nsswag ə nyyed du uswon ni, +əbiyem əyi əfyyaŋ əsɨ hwi gu lyilyim ə kpaŋ yi ji ə nyo, "Fəg kunag zɨd, Ŋgwon Dauda!" 28Basɨ hwi gu ə tɨ nŋwo buli uyyaŋ, ə̀ sɨ lyib ba, "Nyí ŋwwag cucug nyo n gyaw n corog nyin a?" Ba sɨ shim nyo, "Î Ətyə Uli."29Yesu ə sɨ byərəm əyyi bá bà, nyo,, "Yog ku idi ənyô tuza ŋwwag tsswo nyi ku." 30Əyyi bá bà əsɨ ka ntyyag ba sɨ ka nŋwo cyyaŋ ku. Yesu əsɨ gba ba nyo, "Nyi yog wod əyyin ə lyyen dag!" 31Əwod ba ndərog bə əzə ni, basɨ ka nkub kyay ku bu usham əlyyad ə kay.32Ə byyəm əyyi əfyyaŋ ə byo ə nkad ni, əsɨ bay bə Yesu məməm wo ə byyo utənyiraŋ ni. 33 Ə̀ ntɨn utənyiraŋ ka ə wurug dyo ni, ətyə əwo sɨ kân ŋwwo əlyyad na. Əkpa ənied u əsɨ kwog mbwag ə say tunuŋ nyo, "zɨ kə ndi kyaŋ naŋ sɨkwǐ ni bə əbyin Israila ka dag. 34Əwod Farisawa ba əsɨ nyo, "Bɨ tyog ga gbəndaŋ utənyiraŋ kwǒ gwo nturuŋ utənyiraŋ na."35Yesu ə̀sɨ ŋwway səlləy ukəraŋ na, əcwwaŋ bə cəcəd, əka cyyed ənied ba usham əlyyad ka bə tuntu dyəb Əgwaza shin Yahudawa na, ə̀ mun ə̀ ncorog ba ko zan təŋkay nzwan. 36 Gwo ba ndi əkpə ənied u ni, ə̀ sɨ fəg kunag ba nwad ba sswo zwod, əwod basɨ cyyo tay. Ba di naŋ zwon tsyyeb ə zə saŋ ətyi cog ni.37Ə̀sɨ nyo bə nnwan ntəm gu na, "Fway ku shi bəd əwod ənied ntəm ba ə̀ lad. 38Dənian əkyo, nyi ghan nyî nay Ətyə Uli əwo ə byyo fway ku ni, gwô təm bə ənied ntəm du ulwo fway gu ka."

Chapter 10  
1Yesu ǝ̀sɨ yoroŋ nnwan ntǝm swag bu ufyyaŋ gu na, ǝ̀sɨ joŋ ba tyog nturuŋ kǝtug ntswa, ǝwod bâ corog kozan tǝŋkǝy nzwan.2Di lyulyorog nnwan ntǝm swag bu ufyyaŋ ǝ̀ kwo kwǐ ni. Guwo yed Simon, wo ǝ̀ ngyi Bitrus ni, mbyyaŋ nǝnyyug gu wu Andrawus, Yakubu ŋgwon Zabede ka, mbyyaŋ nǝnyyug gu wu Yahaya. 3Filibus, Batalomi, Toma, Matiyu wo bɨ say kurum ǝbyin ku ni Yakubu, ŋgwon Alfiyus ka, Taddiyus, 4Simon wo ku nyyo kan'ana ni, mbyyaŋ Yahuza Iskariyoti wo əna lyab Yesu ni.5Ənied swag bǝ ǝfyyaŋ ǝ bay ni byo Yesu ǝku tǝm, ǝ̀ sɨ nyo bǝ mba, "Nyi yog nŋwo bǝ ukǝraŋ ǝnied ǝkag kwo ukǝraŋ Samariya dag. 6Də kunuŋ ǝkyo, nyi nad bǝ nnwan Israili ǝ na u di naŋ zwon tsyyeb ǝzǝ bwug ni. 7Nyi nad nyi tɨ shǝy ba nyo "Tyog ku bay kpəg."8Nyi corog ǝnied nzwan ba, nyî shirɨb nkwom na, nyî corog ǝnied gbab ba, nyî turuŋ ǝnied ba utǝnyɨraŋ na. N joŋ nyin dǝ bɨ kurum, nyin bwo nyi ŋwwag dǝ bɨ kurum. 9Nyi yog byoŋ kurum, kwo zinariya, azurfa, kwo ǝnashoŋ bǝ +ǝmpwod nyi ba dag. 10Nyi yog byoŋ ǝmpwod cyyed, kwo +ǝtǝrog ǝfyyaŋ, kwo kukwa tag, kwo shan cyyed dag, nwad imyim ǝtyǝ ntǝm u ǝ shyyo kyaŋ ya gu ku.11Kozaŋ ŋwwab, kwo ukǝrag kyo nyi n ŋgwo, nyi cyyaŋ ǝtyǝ ǝwo na san nyin mbwag nfyyaŋ ni, nyî swan bǝ ngu tɨnad jen ǝzǝ nyi ba ndǝrəg ni. 12Uli ǝkyǝ nyin ŋgwo ni, nyî byyad ba. 13Kǝ ǝnied uli ba san byad nyi ku, yog byad nyi ku i n gyoŋ. Kǝ ba ma ndag, nyî nkad bɨ byad nyi ku.14Kǝ ǝnied ba ǝtag san kwo ǝlag fǝg nyin ku, nyî kpiyed ubwuŋ tɨtag nyi ba, dǝ njǝ ǝzo nyi nɨ ŋurug usa kwo ukǝraŋ ǝnio ni. 15Ntag nyin cucug u, Əgwaza U ǝtǝ ba fǝg kunag Sodoma mbyyaŋ Gumarata, ǝ sswag ǝnied ukǝraŋ ǝ byo utug fag ǝlyyad gu ka.16Di, ntǝm nyin naŋ zwon tsyyeb bǝ kǝucyo ubwu uyid ni. Dənian ǝkyo sǝ nyî byyo mumwaŋ naŋ +zwag ni, ǝwod nyî yed ǝnied saŋ ǝkpǝd naŋ +ǝbəu ni. 17Nyi tǝlwam bǝ ǝnied ba, nwad, ba nɨ nad bǝ nyin bǝ tuntu fag ǝlyyad na ǝ̀ tǝ wad nyin bǝ tuntu utuŋ Yahudawa na. 18Ba na kwag nyin a nad dyo du uyi ǝnied fag ǝlyyad mbyyaŋ +ǝgwam ba dǝnian nka, nwad nyi ga shǝy ba mbyyaŋ ǝnied ǝkag ba usham ǝlyyad nka.19Kǝ ba nyyeb nyin, nyî yog fǝg uwn kyaŋ ǝkwo nyi na nyyo kwo lyyad ni dag. Nwad kyaŋ ǝkwo nyi na lyyad ni ǝna joŋ nyin ku bǝ njen ǝzo. 20nyi byo ba tɨ lyyad dag, tswa Əcyo nyin ǝzǝ̌ nǝ lyyad bumi nyi ka.21Nənyyug ǝ na ŋwwag nǝnyyug gu wu ǝ hyad. ǝcyo ǝ ŋwwag ŋgwon gu. Nnwan na u nɨ byyo lag tsswoŋ, bâ ŋwwad ǝnied byyo ba ba ǝ hyay. 22Konyan ǝna lag nyin dǝnian nka. ǝwod ǝtyo ǝwo ǝ gbaŋ ǝlyo ǝ tǝ nad bǝ ǝŋhan u ni, ngwǒ ba shyyo san ku. 23Kǝ ǝ lag di nyin bə yin ukǝraŋ ka, nyi tyoŋ nad bu usɨka. Ntag nyin cucug u, nyi ba ntyoŋ kərag ukǝraŋ Iserila na sǝllǝy ni, naŋ Ŋgwon Ətyɨbishyi ka u bay.24Ŋgwon myab u swǝrab ǝtyo ǝwo cyyed ka ni dag, dǝ ǝhwo wo swǝrab ǝtyǝ uli gu wu dag. I myim ŋgwon myab ka u tay ǝtyǝ ǝwo cyyad ka ni, ǝwod ǝhwo u ǝ tay ǝtyo uli gu u. 25Bǝ naŋ ǝ kǝ ngyoroŋ ǝtyǝ uli u Ba'alzubul ni, zan kǝtug lyulyorog kwo ǝ̀ nǝ ŋway yi kyaŋ bwag uli guku?26Nyi yog fəg uwun ba dag, əbyyo kyaŋ ə kwo ə na kub əwəd ni, kwo na ŋway bay kpay ni dag, mbyyaŋ sɨ kwo ə nyyad kwo nɨ ŋway gud wurug ni dag. 27Nkyaŋ əna nshay nyin də əbaŋ ni, əna lyyad na kpəkpay tənwam, əwod nkyang ə na n shwwaŋ nyi ndyo ni, nyi ban yoŋ tuza tuntu nyi shay ənied ba səlləy.28Nyi yog fəg uwum əniəd əna hyay lwam ku, əwod tswa ji i kyyed ba ni dag. Də kunuŋ əkyo nyi fəg uwun ətyə əwo ə hyay ndwam na mbyyan tswa ji buli ndoŋ ka ni. 29Ə́ lyyay unwwan ufyyaŋ kobo dag a? ǝmgbom bǝ ǝnyo ǝ mbyo a nyyung kyo nɨ shwod kwa ǝbyin dǝ bɨ lyen Əcyo nyi wu dag. 30kwo pyyo ǝpyo nyi ku ǝwa kǝ ntwaŋ ku. 31Nyi yog fǝg uwun dag, nyi byyo kpaŋtin ji swag unwwan na bǝ zǝn zan.32"Dǝnian ǝkyo, sǝlləy ǝtyǝ ǝwo tag ǝnied ba naŋ gwo ŋgyed ǝshin ni, ǝnyô mma tǝ ntag Əcyo ngu wo shyyo tuza ka ni bwo naŋ gwo ŋgyed ǝshin n. 33Əwod ǝtyǝ ǝwo ǝ tsswo n du uyi ǝnied ni, nuŋ bwo, nnǝ ntsswo gu du uyi Əcyo nka wo shyyo tuza ka ni.34Nyi yog dam nyo mbay bǝ nyin kay nda bǝ dunio dag, mbay bǝ nyin kaynda dag ǝwod tswad zǝ mbay bǝ nyindyo.35Mbay ncyyo ǝsam jyyo bǝ ǝcyo gu wu, ǝnab bǝ ǝyaŋ guwu mbyyaŋ ǝnyaraŋ bǝ ǝkwaŋ guwu bwo. 36+Nǝndwan ǝtyɨbɨshyi ba ǝ shyyo bumi uli guka.37Ətyə ǝwo cad ǝcyo kwo ǝyaŋ gu wu ǝ swwag n ni, ǝ ntay ǝ yed ǝshin ndag, ǝwod ǝtyo ǝwo ǝ cad ŋgwon ǝsam kwo ǝnab ǝ swwag n ni, ǝ ntay ǝ yed ǝ shin ndag. 38Ətyə ǝwo dǝ ǝ kyag ǝtɨyem ǝhwu u ǝsɨ hwi n ni dag, ǝ ntay ǝ yed ǝ shin dag. 39Ətyo ǝwo byoŋ sɨcǝd gu ku kpǝmkpam ni ǝna ŋway ku, ǝtyǝ ǝwo ǝ nway sɨced guku dǝnian nka ni, ǝ na shyyo ku.40Ətyə ǝwo ǝ san nyin mbwag nfyyaŋ ni, nuŋ ǝ gwo san. 41Ətyə ǝwo ǝ san ǝtye lyyad ǝŋwwad Əgwaza dǝnian yed ǝtyǝ əlyyad ǝŋwwad Əgwaza ni, ǝna shyyo zǝnaŋ ǝtyǝ lyyad ǝŋwwad Əgwaza, zɨzərag ǝkwa.42Konyan ə̀ ŋwwag ǝtyǝ nyyuŋ bǝ ǝcwaŋ ǝ bay ni, kwo cincaŋ sǝhwod ǝ bǝ ankay, dǝnian ǝ yed ǝ tyo ntǝm n, ntag nyin cucug u, ǝna ŋway zaŋ guji dag."

Chapter 11  
1Yesu ə ntyag shey nnwan ntəm gu na kyaŋ nyyo ku ni, ə̀sɨ swwag ə̀ nad ə́ cyyed ənied ba ə̀ mun ə̀ nshey ba əlyyad Əgwaza na, bə akəraŋ ba na. 2Yohanna ə tyo nyyo botisman ə ku shyyo bɨ hwo, əsɨ nfəg səlləy nkyaŋ ə na Yesu Kristi ə nyyo ni, ikwo gwo sɨ ntəm nnwan ntəm guna. 3bâ lyib gu nyo, "Nwan ə yed ətyə ə̀ wo zɨ tsswoŋ tɨbay a ku ni a, kə zɨ tsswoŋ əyyaŋ ənied?4Yesu ə̀sɨ shim nyo, "Nyi bwwog nad tɨ tag gu kyaŋ əkwo nyi ba fəg nyi sɨ bu di ni: 5+Əbyyem əyyi ba shyyad cyyaŋ ulwo ku, ənied ə ba təlug tɨtag ba ni ə choŋ, ə corog ənied gbab ba, +sɨlan ba sɨ tswwoŋ ulwo na, məmməm ba əsɨ lyyad, əsɨ shɨrɨb nkwom na, əwod əsɨ cyyed kunag na əlyyad Əgwaza na. 6Əgwaza ə na kworog ətyə əwo də ə tsswo n ni mmyaŋ.7Nwan ntəm Yohana na u nŋwo niyed ku ni, Yesu ə̀sɨ təbad bwoy əkpa u nkhaŋ Yohana na nyo, "Naŋ nyi n nad bə əhwod uyid u ni, yag ə nyi ngyi nyi nə di? Ga junjun +əkwob ə ba wun ku bwan ni a? 8Kə ənyo dag, yag ə nyi nad di ku? Ətyə əwo ə̀ kub ətan ətərəg ni a? Ənied ə ba hwi ətan nkhaŋ ba ni shyyo bu usa +əgwam nio.9Bɨ yag ə nyi wurug nad di ku? Ətyə lyyad əŋwwad Əgwaza a? Ntag nyin naŋ nyi tɨ ndi ətyə əwo swwag ətyə lyyad əŋwad Əgwaza ni. 10Ngwo ə yed ətyə əwo ə́ ndyurug nkyaŋ na tuza guka ni nyo, "N nə ntəm bə ətɨ kwog uswon ngu, gwô jyi nyin lwag ku."11N tag nyin cucug u, kəkəb bə ənied ə ba ənyyug ba ə tyi ni, ə mbyo ətyə əwo sswag Yohanna ətyə nyyo bitisman ni dag, əmgbəm bə ənyo ətyə əwo ə yed akəday ka bɨ tyog tuza ku ni, ə sswag gu. 12Kyag nyyo bə njen Yohana tyə nyyo botisman ji, ba ntad utswun əkay, tyog tuza ku ya uswon bɨ ced, ənied bə dɨdɨd əsɨ cad ə ŋwo ku tɨlɨd.13Kəkəb ənied lyyad əŋwad Əgwaza ba mbyyaŋ lwag Musa ku ba lyyad tuza tyog əkay ba ntad jen Yohana ətyə nyo botisman ji. 14Kə naŋ nyi shim əlyyad nna, ngwô əyəd Iliya, wo ə́ bɨ lyyad tɨbay gu ku ni. 15Yog ətyə əwo byyo tsutsswo ni, ə fəg.16Bɨ yag ə nmaŋ nə ntyan chey ə kwî ni? Ba dɨ naŋ nnwan ə nio u swwed bə kasswo jiə gwoŋ əkum əka yyi əyyaŋ ba, 17nyo, 'Zɨ tyab nyin zunzwug, nyi sɨswoŋ dag. Zɨ sɨ bu kyag nyin əbwom əhwu, də nyi ba twi dag.'18Yohana ətyə nyyo botsma ə mbay ni, əsɨ sswad də bɨ ya kyaŋ ya kwo sswo səhwod, ənied ba sɨ nyo, 'Ə byyo utənyɨraŋ.' 19Ŋgwon Ətɨbɨshɨ ka u mbay u ya usswon ni, kukwo ba nyo, 'Ə̀ lau wuwog ku, əsɨyed ussum, əsɨ yed kpəndaŋ ənied kurum əbyin, bə ənied kətug nyyo.' Əwod tsutswad ku ni tyay əpyyo ku bə ntəm ku na.20Yesu əsɨ ŋay bu +ukəraŋ ə na gwo nnyo dɨdɨd nɨtyog u ni, nwad ba lag shay kukwoy ku. 21Əsɨ nyo, "Ubuŋ u na tug Korasin, mbyyaŋ Betsaida bwo! kə nɨtyog əkwo ə nyio bə nyin ni, ə nyyo ku bə Taya mbyyaŋ Sidon, sə ba mǐ nkay cyyo bwob basɨ kub dyundyuŋ ətərog, basɨ kwon ntoŋ ə ntwarag naŋ ba n nay ə yurub ba shod kwa baku. 22Ntaŋ nyin cucug u, i tɨ ba lyyen lan Taya bə Sidon utug ndyen Əgwaza ka, ə sswag nyin.23Bə nŋwan bwo Kafarnahum, a ngyi ə tə ba kyag a ə nad dyo tuza a? Ə ba jib a buli ndoŋ Kə tityog əkwo ə nyyo əbə nyin ni ikwo ə nyyo bə Saduma, sə ka nshyyo ə cəd sag utsswun. 24 Ntag nyin, nyi tɨ ba sswo zwod utug fag əlyyad Əgwaza ka sswag Saduma."25Bə njen əzə, Yesu əsɨ nyo, "Ndyeb a Əcyo, Ətyə Uli tuza bə byin, dənian ə ka nyyad nkyaŋ ənay ba ənied əba cin ba byyo tsutswad ku mbyyaŋ əsɨ byo ə lyen lɨlyen ni, əwod a sɨ twərag a cwwaŋ nnwan. 26 I, Əcyo, ənyô a ncad ku. 27Kəkəb nkyaŋ na Əcyo ŋgu ə kə ncyo ndyo mbwag, ə yin ə lyen Ŋgwon ka dag sə bə Əcyo u, də əyin ə lyen Əcyo u dag sə bə ka Ŋgwon ka u khay utwərag gu wu.28Nyi bay bə nuŋ kəkəb nyin ə ba luraŋ bə gbɨdyig nkpərəg bani, nna joŋ nyin tsswuŋ. 29Nyi nyyeb əpyyo nyin, nyî myab əkwa əka mbyyo ni, ŋyed shonshon əyin əwo ndwwod əpyyo ni dag. nna joŋ nyin tsswuŋ.30Ndwag nna lwwo ə hwu dag, əwod kpərəg n ku swan gbɨdyig dag.

Chapter 12  
1Bǝ njen ǝzǝ, Yesu ǝsɨ kay lwag ǝ̀kwo ŋwo bǝbyin ǝ ka ǝ́ nkab yag ni utug ǝssǝbǝd. Zwoŋ ji sɨ kpiyem nnwan ntǝm gu na, basɨ ŋwo fwud yag ku ǝ yǎ. 2Naŋ Farisiyawa ba ǝ ndi ni, ikwo ba nyo bǝ ngu, "Di, nnwan ntam a na u nyyo kyaŋ ǝ kwo nkwa ni dag utug ǝssǝbǝd ka."3Əsɨ shim nyo, "Nyi kǝ ntwaŋ kyaŋ ǝkwo Dauda mbyyaŋ ǝnied cyyed gu ba ku nyyo naŋ zwoŋ ji ngya ba ni dǎ? 4 Əsɨ ŋwwo bɨ tu dyeb Əgwaza ku ǝsɨ kyag zɨzarag kunkwoŋ u sɨ ya mbyyaŋ ǝnied cyyed gu ba, kwò dǝ inkwa bâ ya ni, sǝ ǝnied fi zǝnaŋ byo ǝshim ba dyo bâ ya.5Nyi kǝ ntwaŋ bǝ ndwag Musa ku naŋ ǝnied fi zǝnaŋ ba bumi tu fi zǝnaŋ ku ǝnɨ nyyo shwod kwa utug ǝssəbǝd ka, sɨm bǝ ǝnyo ba byyo ǝbun dag. 6Ntag nyin, ǝtyo ǝwo sswag gbəndaŋ tu dyeb Əgwaza U ni, ǝ shyyo ǝji.7Kǝ nyi ba lyen kyaŋ ǝkwo ǝlyyad ǝ nay ǝ fa ni, 'N cad nyi fǝg kunag ǝyyaŋ, bɨ gag ǝkwo nyi na nfi zǝnaŋ ji ni; sǝ nyi ba cyyaŋ ǝnied saŋ ǝbun bǝ kǝtug dag. 8Nwad Ŋgwon Ətyɨbɨshyi kyo, u yed Ətyo Uli nwam ǝssǝbǝd ku.9Yesu ǝsɨ dǝrǝg ǝzǒ, ǝsɨ nad bə gbəndaŋ uli dyeb Əgwaza Yahudawa wu, 10Əhwu bwag ǝsɨ shyyo ǝzo. Basɨ lyib gu nyo, "I nkwa ǝ corog ǝyin utug nwam ǝssǝbǝd kâ?" Ba cad bâ shyyo gu bǝ ǝbun.11Yesu əsɨ nyo bǝ mba, "Nyan ǝ bǝ nyin wo kǝ ǝ byyo zwon tsyyeb jyyuŋ, ǝwod zwon ǝzo isɨ kwa bɨ bwoŋ utug nwam ǝssǝbǝd ka, ǝ na tɨn ji ǝ wurug dyo dâ? 12Ənyo, ǝtyibɨshyi u sswag zwon tsyyeb ji! Dǝnian ǝkyo, i yed ǝ nyyo ǝtan ǝkwad dǝ nwam ǝssǝbǝd ku dâ?"13Yesu əsɨ ka mbwag ǝsɨ nyo bǝ ǝtyǝ nzwan u, "Nyyeb bwag a ku." Ə nnyyeb ni isɨ ka ncorog isɨ di naŋ sɨku ni. 14Əwod Farisawa ba ǝsɨ wurug kpǝkpay ǝ nyyo kǝtug didam tuza guka. Basɨ ŋwwo cad lwag ǝkwo banɨ nhyad guni.15Yesu ǝ nfɨg nkyaŋ ǝna ba lwoy ni, ǝsɨ hwwad ǝpyyo gu ǝ dǝrǝŋ ndyo ǝmba. Ənied bǝ dɨdɨd ǝsɨ hwi gu, ǝsɨ corog ǝnied nzwan ba kǝkǝb, 16Əwod ǝsɨ gba ba bâ yog twərag gu bǝ ǝnied ba dag. 17Nwad iyed tɨlɨd kwo i wurug bǝ naŋ Ishaya ətyo lyyad ǝŋwad Əgwaza ə ku ndyyad ni nyo,18Di, ǝhwo ngu wo nkhay ni, n cad gu, nwad ǝ jyyed n əsay ǝlyyo bǝd. Nnǝ sag tswa nji tuza gu ka, ǝ nǝ twǝrag ǝnied ǝkag ba cucug ndwag u.19Əna ya kǝnan kwo ǝ ŋhay dag, de ǝyin ǝ na fǝg ǝŋwwad gu dǝ +ndwag dag. 20Ənǝ bud gǝfǝrag ǝwo dǝ ǝ gworəŋ ni dag, dǝ wo na nyyib saŋ ǝzo bay kpǝg i nyyib ni dag. sǝnaŋ gwo cyyo cucug u ǝsɨ ya uswon. 21Əwod, ǝnied ǝkag ba ǝ sag ntsswo ba na dǝ ǝlyurog guka.22Ikwo ǝnied ǝyyaŋ ǝsɨ bay bǝ Yesu ǝyin wo yed ǝbyyem ǝyin ni, ǝsɨ bwo yed mǝmǝm, utǝnyiraŋ usɨ shyyo bǝ ngu. Yesu ǝsɨ shyyo bǝ ngu. Yesu ǝsɨ corog gu, ǝsɨ ŋwo cyyaŋ ku ǝbwo lyyad. 23Dɨdɨd ǝnied u ǝsɨ kwog mbwag ǝ say tunuŋ, basɨ nyo, "kǝ ǝtyo ǝwi guwo yed ŋgwon Dauda ka?"24Farisawa ba ǝ nfǝg tɨtyog ǝkwǐ ni, basɨ nyo, "Ətyo ǝwǐ ə turug +utǝnyiraŋ na bɨ cǝd Bahalzabu ǝgwam utǝnyiraŋ ǝ." 25Naŋ Yesu ǝ nfɨg dɨdam ba u ni, ǝsɨ nyo, sǝllǝy tyog ǝkwo tyɨraŋ ǝpyyo ku n cyyo ufyyaŋ ni i nɨ ngyoŋ dag, ukǝraŋ ǝkyo u kam ǝpyyo ka ni unɨ yoŋ dag, kwo uli ǝkyo u tyɨraŋ ǝpyyo ka ni u nɨ tyɨrɨb.26Kǝ utǝnyiraŋ u tɨn utǝnyiraŋ, u tyɨraŋ ǝpyyo bǝ ǝpyyo ka. Bǝ nio naŋ tyog ka ku inɨ ngyoŋ? 27Kǝ naŋ nturuŋ utǝnyiraŋ na bǝ cǝd. Baalzabuba, bɨ cǝdǝ nyan kwo nnwan nyi na u nturuŋ ushin ba na? Dǝnian ǝkyo, ba byo na yed ba ǝnied fag ǝlyyad ba.28Əwod kǝ naŋ nturuŋ utǝnyiraŋ na bɨ ced Zɨzǝrag Ntswa Əgwaza kwo, itag naŋ tyog Əgwaza ku bay bǝ nyin. 29Ənyin ǝna nyo ni ǝ ŋwwo buli gɨngǝm ǝyin ka, ǝ kwog gu nkyaŋ na, sǝnaŋ gwo tsa tǝbad gu ǝsɨ lab. Əzǒ gwo i na nshyyo nyyin nkyaŋ na buli ka. 30Ətyo ǝwo ǝ ŋway shyyo dunduŋ bǝ nuŋ ni ǝ yed nǝndwan n, ǝwod ǝtyǝ ǝwo ǝ ŋway tuŋ dunduŋ bǝ nuŋ ni, ǝ sǝraŋ ǝ.31Ntag nyin kozaŋ kətug mbyyaŋ jwway ǝna yurub ǝnied ba dyo, sǝ bǝ jwway Zɨzərag Ntswa, ikwo dǝ ǝna yurub dag kwo bǝ cuncwad. 32Sǝllǝy ǝtyo ǝ wo ǝ lyyad kətug ǝlyyad tuza ŋgwon ǝtyɨbishyi ka ni, ǝ na yurub gu dyo. ǝwod sǝllǝy ǝtyo ǝwo ǝ lyyad katug ǝlyyad tuza Zɨzərag Ntswa u ni, ǝna yurub gu ndyo dag, kwo bǝ njen nini, tɨ nad jen tɨ bay ji.33"Ukwon ǝkyo u yed ni ǝswun ka na yed, kǝ ukwon ka u yed dag ǝswun ka na yed dag. Nwad, ǝnɨ fɨg ukwon ka bǝ ǝswum kaka. 34Nyin zwa ntssub! nyi na nyo ni ndyyad ǝtan nkyaŋ u naŋ nyi mbyyo kǝtug ku? Nwad nkyaŋ ǝnyo shyyo bǝ ntsswo na ni inio unuŋ ka ulyyad. 35Tsswo ǝtan ǝtyɨbɨshyi ku wuud bǝ ǝtan nkyaŋ, ǝwod tsswo kǝtug ǝtyɨbɨshyi ku wuud bǝ kǝtug nkyaŋ.36Ntag nyin, kozaŋ yɨyərag ǝlyyad ǝ ǝnied ba ǝkǝn dyyad, konyan ǝtǝba twaŋ na utug fag ǝlyyad ka bǝ nŋan jen u. 37Nwad ǝlyyad ǝ̂ niǒ nɨ fǝrǝg a wod, na nio bwo na cyyo ǝ ləb a.38Ikwo ǝnied cyyed lwag Musa ǝyyaŋ mbyyaŋ Farisawa, ǝsɨ nyo bǝ ngu, :"Ətyǝ cyyed, zɨ cad â twǝrag zɨd yin tɨtyog. 39Əwod Yesu əsɨ shim ba ndyo nyo, Ga kǝtug mbyyaŋ shɨshɨg n cay ǝ ced ǝ twǝrag ba tɨtyog. ǝwod ǝ mbyyo tɨtyog ǝ kwo ǝnǝ twǝrag nyin ni dag sǝ bǝ̀ sɨkwo bɨ shyyo Yunusa ǝtyo lyyad unuŋ Əgwaza ni. 40Bǝnaŋ Yunusa ǝku nshyyo n nwam ntad, bǝ tutug na ntad, bu ufah gbǝndaŋ ǝfǝn u ni, ǝ nyǒ, ŋgwon Ətyɨbishyi ka nǝ ntyag nnwam ntad, tutug bǝ tǝnwam bumi ǝ byin ka.41"Utug fag ǝlyyad Əgwaza ka, ǝnied Niniva ba ǝwu cyyo cey ǝkwî ǝbun dǝnian ba ku san ǝlyyad Əgwaza na bu nuŋ Yunusa, ǝtyo ǝwo swwag Yunusa ni ǝshyyo ǝji.42Əbyyug ǝwo ku yed ǝgwam utag u ni, ǝna cyyo cey ǝkwî ǝbun, nwad, ǝku kyag ga gbəndaŋ nyyo bǝ ŋan dunio u cyyad ǝnad ǝ fǝg tsutswad Sulemanu ni əwod ə di ətyo əwo sswag ǝshyyo ǝji.43"Kǝ kǝtug ntswa ǝ wurug bǝ ǝtyɨbishyi, ǝnɨ kay ulwo ǝ nyyo u saŋ sǝhwod ni ǝ cad ulwo ntswuŋ ka, kǝ ǝ ma nshyyo dag. 44Əna nyo ǝnî, 'Nna bwwog nnad buli ǝkyo n ŋwurug ni.' Kǝ ǝ bwwog ǝnad ǝsɨ tɨ shyyo naŋ ǝ kǝn dyaŋ ulwo ka ǝsɨ jyi ka ǝ sag. 45Əna nad ǝ cad +Kǝ́tug ntswa natad ǝyyaŋ byo sswag gu bǝ ǝkpǝd u ni, bâ tǝ sswan dulwo ka, ǝwod gag di ǝtye ǝwî ni bǝ nŋan wu tɨ ba byyan swwag gbəŋbaŋ u. Ə nyô ku tɨ ba ndi bǝ kǝtug ncey ǝ wî ni."46Naŋ Yesu ǝ shyyo bǝ ǝlyyad na bǝ ǝkpa ǝnied u, ǝyaŋ guwu bǝ +nǝnyyug guba ǝsɨ ba yoŋ tusa ǝ cad bâ lyyad bǝ ngu. 47Əyin ǝsɨ kǝrag bǝ ngu nyo, "Di, ǝyaŋ ǝwu mbyyaŋ +nǝnyyug aba ǝ yoŋ tusa ǝ cad ǝ kǝrag bǝ nwan."48Yesu ǝsɨ shim bǝ ǝtyo ǝwo ǝ kǝrag bǝ ngu ni nyo, "Ə nyan ǝ yed ǝyaŋ ngu mbyyaŋ nyo nyan byo yed +nǝnyyug mba?" 49Əsɨ ka n tǝtwaŋ nnwan myam guna nyo, "di ǝnied ǝ bay, ba byo yed ǝyaŋ ngu mbyyaŋ +nǝnyyug mba! 50Nwad, konyan ǝ nyyo ǝcyo ngu wo shyyo tuza ka ni, kyang ǝkwo gwo cad ni, ǝtyo ǝwo gu wo yed nǝnyyug ǝsam wu, bǝ nǝnyyug ǝnab u mbyyaŋ ǝyaŋ ngu."

Chapter 13  
1Utug ǝkyo, Yesu ǝsɨ wurug buli ka ǝtɨ swan dǝ kywuŋ ǝywi ku. 2 Əkpa ǝnied ǝsɨ kǝraŋ gu ǝbwwag ǝsɨ ŋwwo bǝ kukwon sǝhwod ku ǝ nswan, naŋ ǝkpa ǝnied u ǝ yoŋ bɨ nkyuŋ ǝywi ku.3Yesu ǝsɨ lyyad ba nkyaŋ bǝd bu uma ǝlyyad nyo, "ǝtyo cwi nkyaŋ ǝyyaŋ ǝ nad ǝtɨ cwi zwa nkyaŋ. 4Gwo n ŋwo nay zwa ji ni, jyyaŋ sɨ kwoy bǝ nkyuŋ ndwag, unwan usɨ bay bà taŋ. 5Jyyaŋ sɨ kwoy bǝ ulwo ǝkyo u yed gbugbǝrag ni. saŋ mbyin ku du'ulwo ka sǝ cyyo zwa ji sɨ ta wurug unfyyen nwad mbyin na mǝy ji dag. 6Nwam ku ba ntǎd isɨ dǝrǝg bǝd ni, basɨ kpǝyǝm ba byyo nɨnan dag, basɨ fi.7Tsswa Jyyaŋ sɨ kwoy bumi gǝdyyen ka isɨ lay, sǝkan ji sɨ cwi zwa ǝzo dǝrǝg ni. 8Tsswa jyyaŋ sɨ kay bǝ ǝtan ǝbyin ji sɨ swum, sɨ fuŋ tɨ nad cyyan ci jyyuŋ, jyaŋ nsswag uta'a, jyyaŋ nsswag ntad. 9Ətyo ǝwo ǝ byyo tsutswo ba ni yog gwo fǝg."10Nnwan ntǝm na usɨ bay ba nyo bǝ Yesu, "yag ǝ mbyyo a ndyyad bǝ ukpa ǝnied u bɨ uma ǝlyyad ka?" 11Yesu ǝsɨ shim ba ndyo nyo, "lwag lyen umi tyog tuza ku nyi byo ǝ ŋwwag, ǝ joŋ ba dag. 12Nwad, konyan ǝ byyo, ǝbwo na mbyyaŋ gu ndyo. Əwod, sǝllǝy ǝtyǝ ǝwo saŋ ni, ǝba san asɨkyo gwo byyo ni.13Ikwo mbyyo, ndyyad bǝ mba bɨ uma ǝlyyad ka. Əwod kwo naŋ ba ncyyaŋ ni, ba nɨ di dag, ba nɨ tsswoŋ dǝ ba nɨ fǝg dag, dǝ ba nɨ fɨg dag. 14Mǝmba ǝ ǝlyyad unuŋ Ishaya na ǝ mbay cǝcǝrag, nio ǝnyo: 'Bumi tsswoŋ nyi na fǝg dǝ nyi ba nɨ ntǝbad kyaŋ dag, nyi na cyyaŋ dǝ nyi ba nɨ fɨg dag,15Nwad, ntsswo ǝnied ǝ nay kǝ ncyyo kpǝbbǝŋ, ba byyo tsutswo dǝ ba tsswoŋ ni dag, ǝwod ba nyim əyyi ba bâ yog di bə əyyi bá bà, kwo bâ tsswoŋ bə tsutswo bá bà, kwo bâ fɨg bǝ ntsswo ba na bâ bwwog əbay bə nuŋ n corog ba.'16Əwod lɨbarka ǝ yǝd ǝyyi nyi ba, nwad ba cyyaŋ, mbyyaŋ tsutswo nyi ba nwad ba tsswoŋ. 17Ntag nyin cucug u, ǝnied lyyad unuŋ Əgwaza bǝ dɨdɨd mbyyaŋ zɨzǝrag ǝnied hwi ba ǝku cad gag ǝkwo əna ndi nkyaŋ ǝna nyi cyyaŋ ni, basɨ di na dag. Basɨ cad bâ tsswoŋ nkyaŋ ǝna nyi tsswoŋ ni basɨ fǝg na dag.18Nyi kwərog tsutswo nyi fǝg kyaŋ ǝkwo uma ǝlyyad ǝtye khab ǝwo ǝ nay zwa nkyaŋ ji ni. 19Konyan ǝ fǝg ǝlyyad tyog tuza na ǝsɨ fɨg dag, utənyiraŋ ka unɨ təwob kyaŋ əkwo ə tɨb bə ntswo gu ku ni. Ikwo yed zwa əzə kwoy bə kyuŋ ndwag ku ni. Zwa əzə kwoy bə gbugbərag u ni, yed ətyo əwo fəg əlyyad na əsɨ ka nsan na mbwag nfyyaŋ ni.20Zwa əzə kwoy bə gbugbərag u ni, yed ətyə əwo fəg əlyyad na əsɨ ka nsan na mbwag nfyyaŋ ni . 21Də naŋ gwo mbyyo nɨnan ni dag, ənɨ labyyyaŋ dag. Jen əzə zwod mbyyaŋ təshug mbay dənian əlyyad əna gwo san ni, ə na shwod əkwa bə unfyyen.22Zwa əzə kwoy bə gədyyən ka ni, yəd ətyə əwo fəg əlyyad Əgwaza na əwod dɨdam tuza nkyaŋ swanta, bə shushog cad zwa, əsɨ təfog əlyyad Əgwaza na nasɨ byyo əswum dag. 23Sɨ zo kwoy bə ətan əbyin u ni, yed ətye əwo fəg əlyyad na əsɨ fɨg na. Ətyə əwo əna wurug bɨ yag əkwo shi ni, yyiaŋ cyyan ci, yyiaŋ cyyan nswag utâ, kwo cyyan nswag ntad, sswag gag əkwo gwo bɨ ncwi ni."24 Yesu əsɨ bwo lyyad ba uma əlyyad uyyiaŋ nyo. "Tyog tuza ku di naŋ ətye əwo ətə cwi ə tan zwa bə əbyin gu ka ni. 25Əwod jen əzə səlləy ənied ba ə nshyo bə nda ni, nəndwan guwu əsɨ nad ətə nnay əkwob bə əbyin ka əsɨ tə nkad. 26Jen əzə yag ku nday isɨ fwoy pipyo ku ni, əkwob ba sɨ wurug bwo.27Nnwan ntəm ətyo əbyin u əsɨ bay ə ba lyib gû nyo, 'ətyo uli, ətan nzwa ə a ku nay b'əbyin aka dâ? Bə əkwob ba ə wurug nyyo əjî?' 28Əsɨ nyo əni, 'Nəndwan ə tə nyyo ə nyo.' Nnwan ntəm gu na usɨ lyib gu, 'Bə a cad zɨ nad tɨ ŋha bâ?'29Əsɨ nyo məmba, 'Gad, kə nyi nad ŋha əkwob ba, shim dag nyî ŋha mbyyaŋ yag ku.' 30 Nyi yog bâ lay dunduŋ tɨ nad jən fway ji. Jən əzə izo n nə ntay ənied cag ba, 'Nyi tsa tuŋ əkwob ba, nyî lwwoy bə +əkpa ətə fi, əwod nyî tuŋ yag ku bay dyo bə əŋban ngu.' "31Yesu əsɨ bwo lyyad ba uma əlyyad uyyiaŋ nyo, "Tyog tuza ku di naŋ a ntswa yuŋ əka əyin ə tɨb bə əbyin gu ka ni. 32Ikyo uyed a dɨdəy ka bə ntswa yag ji. Əwod kə u lay, u nɨ shi u sswag əkum ka bə əbyin ka. U nɨ cyyo ga gbəndaŋ ukwon unwan na u coŋ nnog +ule nà bə nnay na."33Əsɨ bwo tag ba uma əlyyad uyyiaŋ nyo "Tyog tuza ku di bə naŋ fwurag əkwo əbyyug ə kyag əsɨ nnu bə nhyo yag mudu utad, isɨ cyyo na nfwuŋ səlləy ni."34Səlləy nkyaŋ ənay, Yesu ə lyyad na bə əkpa ənied u bə uma əlyyad, ə mbyyo kyaŋ əkwo gwo ŋway tag ba bə uma əlyyad ni dag. 35 Ə nyô nkyaŋ ə nay n di inad cəcərag bə nkyaŋ əna ətyə lyyad unuŋ Əgwaza U əku lyyad naŋ gwo nyo, "Nna nnyyib unuŋ nka bə uma əlyyad. Nna ntwərag ənied ba nkyaŋ əna ə nyyad nyyo naŋ əkə nnwad swanta ku dag."36Yesu əsɨ dərəg əkpa ənied u əwod ətə ŋwwo b́uli ka. Nnwan ntəm gu na usɨ bay ba shyyo gu nyo, "Twərag zɨd kyaŋ əkwo uma əlyyad əkwob na bə əbyin yag ka ə fa ni." 37Əsɨ nyo məmba, "Ətyo əwo ə cwi ə̀ tan nzwa u ni, guwo yed ŋgwon ətyɨbishyi ka. 38Əbyin ka ikyo yed swanta ku, əwod ətan nzwa ù, guwo yed ənied əba ə shyyo bɨ tyog Əgwaza ku ni. Əkwob ə̀ byo sɨ yəd ənied ə ba ə yed nnwan kətug əyyin na ni. 39Əwod nəndwan əwo ətə nay əkwob ba ni guwo yed utənyɨraŋ ka. Fway ku ikwo yed əŋan swanta u, əwod ənied fway bà ibyo yed +ətəm Əgwaza ba.40Dənian əkyo, gag əkwo əna ntuŋ əkwob ba ə fi bə ndoŋ ku ni, ənyǒ ku ba ndi utug dərəg swanta ka. 41Ŋgwon ətyɨbɨshyi ka u ba təm bə +ətəm ka ba, bâ tə tuŋ nkyaŋ əna ti shwwəd kwoy ku ni, mbyyaŋ ənied əba ə nyyo kətug ku ni kəkəb ə wurug dyo bɨ tyog ka ku, 42Ba tə ba jib ba, bə ga ndoŋ əwo ba nan twi ə nyway nyunyuŋ ni. 43Əwod ənied ə ba ə saŋ əbun u ni, ə say naŋ nwam ni bɨ tyog əcyo ba ku. Ətyo əwo ə byyo tsutswo fəg ba ni, yog gwo fəg.44Tyog tuza ku di naŋ +zwa əzə ə nyyad bə əbyin ni. Əyin əsɨ tə di əsɨ nyyad. Bumi əgway, əsɨ nad ətə lyyay nkyaŋ gu na əsɨ nsan əbyin ka. 45Bə ə nyô , tyog tuza ku di naŋ ətyə əbwuaŋ əwo ə wurug cad +mimyad nfaŋ ni. 46Jən əzə gwo nshyyo ətan mimyad əfaŋ u ni, əsɨ nad tə lyyay nkyaŋ gu na səlləy, ə n san.47Bə ə nyô, tyog tuza ku bu ndi, bə naŋ əkyəw əwo ə nwad bɨ cen ni, əsɨ n gwum kozan tankəy nkyaŋ ni. 48Naŋ ku nhyad əkyəw u ni, ənied wum ba əsɨ kwag ku ə nad dyo bə nkyuŋ cen ku. Basɨ khay ətan u ə kwərog bu +ucəraŋ na, basɨ wyem nsɨnio də ə ya ni.49Ənyǒ ku ba ndi utug dərəg swanta ka. +Ə́təm Əgwaza ba ə tə ba khab kətug ənied ba bumi ənied əbyo saŋ əbun ni. 50Əna taŋ kətug ənied ba bə ga ndoŋ, əzə̂ ba nə ntwî ə nyway nyunyuŋ ba.51Nyi fɨg nkyaŋ ənay ni səlləy a? Nnwan ntəm guna u sɨ shim gu ndyo "Î." 52Yesu əsɨ nyo məmba, "Nwad əyô kozan ətyɨ cyyed tyog tuza ku ni ə di naŋ ətyə uli əwo ə wuud bə nkyaŋ gu na , huhwob mbyyaŋ nfay, ə nyyo dyo bə nzwa gu ji ni. 53Yesu ə ntyag +uma əlyyad anay ni, əsɨ dərəg dulwo əkyô.54Yesu əsɨ ŋwwo bu ukəraŋ guka əsɨ cyyed ənied ba bə gbəndaŋ tu dyeb Əgwaza shin Yahudawa ku. Ənied ba əsɨ təbyyed unuŋ na ə byoŋ, ə lyirim nyo, "Əji ə ətyə əwi ə tə nshyyo tənkay tsutswad əkwî mbyyaŋ cəd nyyo nkyaŋ nɨtyog ənay? 55Guwo yed ŋgwon ətyi jyi kukwòn na dâ? Əyaŋ gu əwo ə n gyi Meri dâ? Əwod nənyyug ə́sam gu ba, ibyo ə n gyi Yakubu, Yusuf, Siman mbyyaŋ Yahuza dâ? 56Kəkəb nənyyug +ənab gu ba əmun əshyyo bə n zid dâ? Bə əji ə gwo tə nshyyo cəd nyyo kəkəb nkyaŋ tɨtyog ə nay ni?"57Basɨ kan byyan tswo dənian gu ka. Əwod Yesu əsɨ nyo məmba, "Ətyə lyyad unuŋ Əgwaza ə shyyad shi kwo əji, kaŋ bɨ ukəraŋ guka mbyyaŋ uli gu ka." 58Əsɨ nyyo nkyaŋ tɨtyog bəd dag əzə̌, nwad ba ŋwwag cucug dag.

Chapter 14  
1Də njen əzə, əgwam Hirudus əsɨ fəg nkhaŋ Yesu na. 2Əsɨ nyo bə +əhwo guba, "Yohanna ətyi nyyo botisman əwi dyo, ə dərəg bumi ənied əkyo əkə nkwi ni. Ikwo mbyyo ncəd ənay n nyyo ntəm bə ngu."3Nwad Hirudus əbɨ tsa əkə təbad Yohanna, əsɨ ləb gu, əwod əsɨ cyyo gu bɨ hwo dənian Hirudiya, əbyyug nənyyug guwu Filibus. 4Nwad Yohanna əbɨ nyo bə ngu, "I ni kwa dag a kyag gu əyed əbyyug a" 5Sə Hirudus əbɨ cyyo əsɨ hyad gu əwod əsɨ fəg uwun ənied na nwad ba bɨ kyag gu naŋ ətyi lyyad unuŋ Əgwaza ni!6Nwam mbyin Hirudus ku ba mbwwag bay ni, a guniyyem Hirudiya ku usɨ swoŋ duswon Hirudus ka əsɨ fəg nyinyaŋ bəd. 7Nyinyaŋ əkwo sɨ cyyo əsɨ shyi gwo na nyyo ka kwo yag ə u lyib gu.8Ayaŋ əwo əsɨ fwud ka bɨ kyaŋ əkwo unɨ lyib ni, ikwo usɨ nyo "jen n əpyyo Yohanna ətyi nyyo botisman ka əji bə nkham shab." 9Əgwam u əsɨ fəg əlyo ya bɨ kyaŋ əkwo u lyib ni, əwod nwad shishyi əzo gwo kə nkyag ni mbyyaŋ nswum na nwad ənied əbyo əya dunduŋ bə ngu, isɨ yed gu tɨlɨd əsɨ kam ə nyyo ənyo.10Ə̀sɨ cyyo əsɨ tə tin əpyyo Yohanna ka bɨ hwo ku. 11Əwod əsɨ bay bə əpyyo ka bə nkay shab ji əba ŋwwag a guniyem ka usɨ nad dyo u tɨ ŋwwag əyaŋ kawu. 12Əwod nnwan myab guna usɨ bay usɨ ba kyag kwom ku u tɨ nyad. Məta əkyo basɨ i nad ətə tag Yesu.13Yesu ə nfəg nyyo əji ni əsɨ bwwog lylyim bə kukwon sahwod ə cyyo dulwo əkyo gwo nə nshyyo ənyin guni. Naŋ ukpa ənied ba ə nfəg ni basɨ hwi gu bə tɨtag ə nyyo bu +ukəraŋ na. 14Yesu əsɨ bay ə̀ wod əsɨ ba di ukpa ənied ka. Əsɨ fəg kunag ba bəd əsɨ corog ənied nzwan ba bumi baka.15Dushwuŋ ji ba nyyo ni, nnwan myyab guna usɨ nad u tɨ nyo bə ngu. Əyin shyyo əji dag əwod utuk ka usɨ kwag, tɨn ukpa ənied ka bâ ŋwwo bumi ukəraŋ ka bâ cad əpio ba nkyaŋ ya.16Əwod Yesu əsɨ nyo bə mba, i ni nkwa bâ nad yin ulwo dag. Nyin nyi joŋ ba kyaŋ bâ ya la. 17Basɨ nyo bə ngu, zɨ byyo bə kunkwoŋ ətsswon ə mbyyaŋ fən fyyaŋ. 18Yesu əsɨ nyo bə mba, "nyi bay bə nuŋ dyo əjì.19Əwod Yesu əsɨ cyyo ukpa ənied ka basɨ sswan əbyin bə əkwob ba. Ə̀ sɨ kyag kunkwoŋ ətsswon u mbiyaŋ fən fyyaŋ ku. Ə̀sɨ təkyem əyyi ba tuza əsɨ n kwərog mmyaŋ na əsɨ cwarag kunkwoŋ u əsɨ joŋ nnwan myab guna bâ ŋwwad ukpa ənied ka. 20Səlləy ba əsɨ ya basɨ swəy. Əwod ucaraŋ swag bana ufyyaŋ nio əsɨ kwog cuncwoŋ kyaŋ ya əzə bwad ni tyəntyaŋ. 21Ənied əbyo əbɨ ya kyaŋ ya əkwi ni, ətyog cikwob tsswon kaŋ bə ənyyug ba mbyyaŋ nnwan na.22Məta əkyo, Ə̀sɨ cyyo nnwan myab na usɨ kyag uswon gu bə kukwon səhwod ku byyog əywi ka u cyyo də mənyyi unyyuŋ ka, əwod əsɨ cyyo ukpa ənied ka təlyən. 23Ə̀ tɨn ukpa ənied ka ni, əsɨ ŋiag əfan ka ənyin gu nad nay. Dushwuŋ ji sɨ ba nyyo naŋ gwo shyyo əzə ənyin gu. 24Əwod kukwon səhwod ku shyyo bə gbaŋ bə əkpay u naŋ ywan səhwod ku kyi bwan ku, nwad wunku bɨ byyo cəd bəd.25Tɨbay tswam nyay ji bə nshuŋ utswon ku, Yesu əsɨ coŋ ə təbay bə mba tuza səhwod ka. 26Nwan mmyab ntəm na u ndi gu gwo coŋ tuza səhwod kani, lwam sɨ tyirɨm ba, basɨ nyo "kətug ntswa ə," əwod basɨ kwərǝg nkun nwad uwun na. 27Əwod Yesu əsɨ ka nkərag bə mba nyo, "nyi gbaŋ əlyo! Nuŋ ə nyi yog fəg uwun dag.28Bitrus əsɨ shim gu dyo nyo "Ətyə Uli kə ŋwan ə, cyyo mbay bə ŋwan tuza səhwod ka. 29Yesu əsɨ nyo bə ngu "bay" ìkwo Bitrus əsɨ wurug bə kukwon səhwod ku əsɨ təbad cyyed ku tuza səhwod ka ə nyyed bə Yesu. 30Əwod Bitrus ə ndi wun kuni, əsɨ fəg uwun. Ə̀ nŋwwo təyyud kuni əsɨ kpaŋ kun nyo, "Ətyo Uli san n."31Yesu əsɨka nnyyeb bwag guku əsɨ ntəbad Bitrus əwod ǝsɨ nyo bə ngu, "ŋwan ətyə dɨddəy ŋwwag tsswo, yag ə mbyyo a nkwag əbaŋ ka? 32Jen əzə Yesu mbyyaŋ Bitrus ə nŋwwo kukwon səhwod kuni, wun ku sɨ tsswuŋ hyab ku. 33Əwod nnwan myab na bumi kukwon səhwod ka usɨ kwog gu ntoŋ nyo, "cucug ŋwan ə yed ŋgwon Əgwaza ka."34 Ba mbyyog ə cyyo də mənyi ka ni, basɨ cyyo bə əbyin Janisarata, 35Naŋ +ətyog ba bu ulwo əkyo ə nfɨg Yesu ni, basɨ twoy ə kərag ulwo ka naŋ ə coŋ bə ngu ənied nzwan ba. 36Basɨ nay gu dɨgag əkwo bana mbyərəm bə tərəg guwu ni, əwod əmgbom ənied əbyo əsɨbyərəm ni əsɨ corog.

Chapter 15  
1Kukwo Farisawa ǝyyaŋ mbyyaŋ ǝnɨ cyyǝd lwag Musa ba basɨ nyyo Urushalima ǝ bay bǝ Yesu nyo, 2"Yag ǝ mbyyo nnwan ntǝm ǝna ntǝkǝram ndwag nswad +ǝcyo ǝhwob gbəndaŋ zɨd ba? Naŋ ba ndag kwi mbwag ba na ǝsɨ̌ dɨ ya ku ni? 3Yesu ǝsɨ nyo mǝmba, "Nyin bwo yag ǝ mbyyo nyi ntǝkǝram shin Əgwaza ji nnyyo shin ndwag nswad ǝ cyo ǝhwob nyin ba?4Əgwaza U bwwo ǝku nyo, 'ŋwwag ǝcyo ǝwu mbyyaŋ ǝyaŋ a shi.' Kwo naŋ nyi nnyo, "Konyan ǝ lyyad kǝtug ǝlyyad tuza ǝcyo kwo ǝyaŋ, tɨlɨd kwo ǝ hyad gu." 5Əwod nyi bɨ nyo, 'Konyan ǝ hyyo bǝ ǝcyo kwo ǝyaŋ,' "Kǝkǝb nkyaŋ ǝna myim nyî shyyo mbwag nka ni, nkǝ khab nsag nŋwwag Əgwaza U!" 6 Tɨlɨd kwo gwô ŋwwag ǝcyo bǝ ǝyaŋ guwu shi dag. Kukwo mbyyo nyi tǝkǝram ǝlyyad Əgwaza na dɨ cyyaŋ na bɨ kpaŋtin dag dǝ kunuŋ nshin ǝcyohwob nyin ba.7Nyin ǝbaŋ ǝbyin, cucug ǝ Ishaya ǝku lyyad tuza nyin ka nyo, 8"Ənied ǝbay ni ǝ ŋwwag nshi bǝ bunuŋ kyo, naŋ ntsswo ba na shyyǒ gbaŋ bǝ nuŋ. 9Ba dyeb m bǝ kpod, naŋ ba ncyyed tyog ǝniedbyɨshyi dǝ kunuŋ shin Əgwaza kwo."10Kukwo Yesu ǝsɨ yoroŋ ukpa ǝnied ka ǝbay dyo bǝ ngu ǝsɨ nyo, "Nyi kwərog tsutsswo nyî fɨg. 11"Ə̀̀ mbyyo kyaŋ ǝkwo na ŋwwo bumi unuŋ əyin kwo na cyyo shɨshɨg bǝ ngu ni dag. Sǝ bɨ kyaŋ ǝkwo nyyo bǝ unuŋ ka ni, sɨkwi ni kukwo na yǝw ku bay bǝ ǝnǔ shɨshɨg ku."12Kukwo nnwan ntǝm Yesu na basɨ nyo bǝ ngu, "A lyen naŋ Farisawa ba ə nfǝg cway tuza ǝlyyad a ka a?" 13Kukwo Yesu ǝsɨ nyo, "Kozaŋ ukwon ǝkyo dǝ ǝcyo nuŋ ǝwo tuza ǝ tɨb ni dag, ǝna ŋad ka ǝ tɨn. 14Yog ba shoshon! Ba yed +ǝbyyem ǝyyi ǝbyo ǝkwog uswon. Bǝ kǝ naŋ ǝtyǝ tɨtwan ǝsɨ kwag ǝtyǝ tɨtwan kǝkǝb ba bana kwa bɨ bwoŋ dâ?15Kukwo Bitrus ǝsɨ ka nnay Yesu nyo, "Twǝrag zɨd kyaŋ ǝkwo kidǝ ǝji fa ni." 16Yesu ǝsɨ lyib ba, "Had nini nyin bwo nyi shyyo bɨ fɨg da? 17Nyi lyen naŋ kyaŋ ǝkwo ŋwwo bɨ unuŋ ǝtyibɨshi ka ni coŋ bu ufa kyo, ǝwod ǝtǝ tɨn ǝ kworəg bu bwoŋ əbyin.18Əwod nkyaŋ ǝna nɨ gud ǝ wurug bǝ unuŋ ka ni nyyo bǝ ntsswo kwo. Na nio yed nkyaŋ ǝnio ti ǝtyibɨshyi wu shɨshɨg ku. 19Nwad bǝ ntsswo kwo ǝ nkwog kǝtug dɨdam wu naŋ hyay ǝnied shɨshɨg ǝkwa, myyo ǝtyog bə ǝbyyug ǝyin, tsaŋ, bwoy ǝlyem mbyyaŋ tyam ǝyyaŋ bɨ mwaŋ hyad ǝyin. 20Nkyaŋ ǝnay ni na nio ti ǝtyɨbɨshyi wu shɨshɨg ku.Əwod ŋway kwi mbwag ǝsɨ də di ya kyaŋ ya kukwo ti ǝtyɨbɨshyi shɨshɨg ku dag."21Naŋ Yesu ǝku ngwod ulwo ka ni, əsɨ tǝb ǝjyyuŋ ukǝraŋ Taya mbyyaŋ Zidon. 22Kukwo ǝbyyug Kanan ǝyyaŋ wo nyyo bǝ ǝfam ǝkyo ni, ǝsɨ bay bǝ ngu. ƏSɨ kpaŋ kun nyo, "Fǝg kunag n, Ətyǝ Uli Ŋgwon Dauda! Ŋgwon ǝnab nka u sswǒ ubuŋ bǝd mbwag utǝnyiraŋ." 23Əwod Yesu ǝsɨ ya nkərag ǝ ntan gu dag. Kukwo nnwan ntǝm gu na usɨ nay gu nyo, "Tɨn ǝbyyug ǝwi ni gwô nkad la, ǝ hwi zɨd ǝ wǝy zɨd gugwoŋ bǝ unag gu ka."24Əwod Yesu ǝsɨ nyo, "ə tǝm n bǝ ǝyin dag sǝ bǝ nzwon tsiyeb ǝzo kǝ bwwug ni bə ǝbyin Isirela ka ni." 25Əwod əsɨ bay ba kpərag huhwud gu ba duyi Yesu ka nyo, "Ətyǝ Uli, byyaŋ n la!" 26Kukwo Yesu ǝsɨ shim nyo, "I yed dag ǝ kyag kyaŋ ya nnwan ku nta nnwan ubwu dyo.27Əbyyug wu ǝsƗ nyo, "Î, ǝtyǝ uli, ǝwod sǝ a lyen naŋ nnwan ubwu na nɨ mun uya cuncwoŋ ǝzo shwwod nyyo bǝ tǝbur ǝtye uli ji ni."28 Kukwo Yesu ǝsɨ kag ǝpyo ǝsɨ nyo, ŋwwag cucug aku shi bəd, "Kyaŋ ǝkwo a cad ni a shyyo." Ŋgwon ǝnab gu ka usɨ ka ncorog dǝ njen ǝzo.29Yesu ǝsɨ wod ǝzo ǝsɨ kay kyuŋ ǝywi Galili ku. Kukwo gwo sɨ ŋiag tswog ji ǝ nswan.30 Dɨdɨd ukpá ǝnied sɨ bay bǝ ngu. Basɨ coŋ bǝ ngu ǝnied nzwan naŋ ǝsɨba coŋ ǝhyyad, ǝbyyem ǝyyi, mǝmmǝm ba ǝsɨ nkwaŋ ǝbyin mbyyaŋ ǝkum ǝnied nzwan ka, Yesu ǝsɨ corog ba kǝkǝb. 31Kukwo ukpa ǝnied ka usɨ nyo kwod naŋ ba ndi gag ǝkwo mǝmmǝm ba ǝ ndyyad ni, ǝsɨba kwaŋ ǝbyin kwo hyyad ni ǝ coŋ cǝcǝrag, +ǝbyyem ǝyyi ba ǝ cyyaŋ. Basɨ dyeb Əgwaza Isireila u bǝd.32Yesu ǝsɨ yoroŋ nnwan ntǝm gu na nyo, "Ntswoŋ kunag ǝnied ǝbǎy ni bǝd, nwad ba shyyo ǝji nwam ntad kwo kwi ni dǝ bɨ kyaŋ ya. N nɨ cad n tɨn ba bâ nkad zwoŋ dag, kǝlag bǝ ba tǝ fwǝraŋ dǝ ndwag." 33 Nnwan ntǝm gu na usɨ lyib gu nyo, "ǝji ǝ zɨ nɨ nshyyo kunkwoŋ wu bǝ ǝhwod uyid ǝwî wo nə may dɨdɨd ǝnied ǝwî ni? 34Yesu ǝsɨ lyib bǝ nyo, "Kunkwoŋ ǝmaŋ ǝ naŋ nyi byo?" Basɨ nyo, "Natad kyo mbyyaŋ fǝn bǝ dǝdǝy." 35Kukwo Yesu ǝsɨ kam dɨdɨd ǝnied wu yog ba swan ǝbyin.36Əsɨ kyag kunkwoŋ wu bɨ fǝn ku, mǝta ǝkyo gwo n nay ǝcyo gu wu ni, ǝsɨ cwərag ǝ ncyyo cuncwoŋ ǝsɨ ŋwwag nnwan ntǝm gu na. Ba bwo basɨ kəw dɨdɨd ənied wu. 37Konyan bǝ mba ǝsɨ ya əsɨ sswa bǝd. Kukwo basɨ kwog cuncwoŋ ǝzo ǝ ya ǝ bwad ni tǝntyaŋ +ucəraŋ natad. 38Ənied ǝba ku ya kyaŋ ya ku ni +ǝtyog ci kwob nyay byo kaŋ bǝ ǝnyyug mbyyaŋ nnwan. 39Kukwo Yesu ǝsɨ tɨn dɨdɨd ǝnied wu basɨ nkad, ǝsɨ̂ dǝ nnad ǝ ŋwwǒ kukwon sǝhwod ku ǝ nkad ǝfǝm Magadan.

Chapter 16  
1"Farisawa mbyyaŋ Sadukiyawa əyyaŋ əsɨ bay əba shyo Yesu bâ ga mag gu. Basɨ nyo yog gwo twərag ba tɨtyog gu ku bə nyin kyaŋ əkwo nyyo tuza ni, bâ ndyen naŋ Əgwaza ə təm gu. 2Ə̀sɨ shim ba ndyo nyo, "Kə dushyyuŋ ji nyyo, nyi ni nyo ulwo ka uni dɨ kû bəd. Nwad di gag əkwo tuza ji ni syyeb shoŋ ni."3Kə utswon ka utad, sə nyi nyo, 'Nyi nɨ nyo əna ləw zà utswun dənian ninyyan ba ə di dyundyuŋ.' Nyi lyen shey əyyaŋ nyin gag əkwo ulwo ka una ndi ni bɨ gag əkwo jen ji na ndi ni, sɨ kwi ni i nyo ni nkəyəd nyin? 4Cey kətug mbyyaŋ shɨshɨg əkwa kwo ə cad n ntwərag ba tɨtyog, əwod kyoŋ na di ənnyo dag, kaŋ bə sɨkwo bɨ shyyo Yohanna bə nyin ku ni." Yesu əsɨ ka ngwod ba əsɨ nkad ə ǹga gu.5Naŋ nnwan ntəm gu na mbyyog əywi ka ni, basɨ bwwuŋ ə byoŋ kunkwoŋ u. 6Yesu əsɨ tag ba nyo, "Nyi təlwam bɨ furag Farisawa mbyyaŋ Sadukiyawa ku." 7Nnwan ntəm na sɨ lyyad bə əyyaŋ ba nyo, "Gag əkwo zɨ nŋway byoŋ kunkwoŋ wu ni kukwo gwo ndyyad əni a?" 8Yesu ə nfɨg dɨdam bawu ni, kukwo gwo sɨ nyo, "Nyin ənied əba ŋwwag cucug ku lad bəd ni! Yag ə mbyyo nyi nŋhay bə əyyaŋ nyin dɨ ŋway mbyoŋ kunkwoŋ ku?9Nyi nɨ nshyyo bə ndyin a kye? Nyi bwwuŋ ənied ci kwob tsswoŋ əba ə bɨ ya kunkwoŋ ətswon wu basɨ sway, əwod +ucəraŋ umaŋ nio nyi sɨ nkwog ba nnhay? 10Əwod ənied ci kwob nyay əba ku ya kunkwoŋ natad wu ni, +ucəraŋ umaŋ nio bwo nyi ku tuŋ kukum ba ncyyo?11Bɨ yag ə mbyyo nyi na ŋway fɨg nyo də əlyyad kunkwoŋ nio naŋ ndyyad dag. Mmo na ntag nyin, 'Nyi təlwam bɨ fwərag Farisawa bə Sadukiyawa ku.' 12Əzô ba sɨ̂ nfɨg kyaŋ əkwo gwo fa ni yed ətsag fwərag kunkwoŋ kwo dag, yog ba təlwam bə nkyaŋ əna Farisawa bə Sadukiyawa ba ə cyyed də bâ nyyo ku dag.13Yesu bə nnwan ntəm gu na nŋwo nfam Kaisariya Filibi na ni, əzo gwo sɨ ndyib ba nyo, "Ənyan ə ənied ba nyo Ŋgwon Ətyibɨshyi ka u yed?" 14Basɨ nyo, "Ə́yyaŋ ə nyo Yohanna Botisman ə, əyyaŋ Iliya, əkum ka sɨ nyo Irimiya ə, kwo ətyə nyyuŋ ba ənied lyyad əŋwwad Əgwaza gbəngbaŋ ba ə̀ bwwog ə bay." 15Əsɨ nyo bə mba, "Nyin bwo, ənyan ə naŋ nyi fa nyo ngyed?" 16Siman Bitrus əsɨ shim nyo, "Ŋwan ə yed Kristi wu Ŋgwon Əgwaza sɨced ka!"17Kukwo Yesu əsɨ nyo bə ngu, "Siman, Ŋgwon Yunana, Əgwaza ə tswoŋ nyinyaŋ a. Kyaŋ əkwo a kwərog bə nini ni, ətyibɨshyi ə twərag a dag. Kukwo mbyyo Əcyo ngu wo shyyo tuza ni ngwo ə cyyo a usham əlyyad əkay ni bu unuŋ aka! 18Ǹ tag a sɨkwi bwo, 'Ŋwan ə yed Bitrus kwo fa 'əfaŋ' ni. Tuza əlyyad əka kyo yed əfaŋ ni, ka kyo nna nog nnwan Əgwaza na, ced ka ku na di naŋ gbəndaŋ əfaŋ əwo nə byoŋ nog ni kwo ced ndoŋ utənyiraŋ ku na may i gba ni dag.19Nna ŋwwag a tswam nyɨrɨb tyog tuza. KəKəb kyaŋ əkwo ə ləb bə swanta ku ni ku shyo bɨ ləb tuza, kwo yag ə ə byyug bə swanta ku inə shyyo bɨ byyug bumi tuza ka." 20Kukwo Yesu əsɨ gba nnwan ntəm gu na, kud yog ba yog tag əyin nyo ngwo ə yed Kristi u dag.21Nyyo də njen əzò, Yesu əsɨ ŋwo shey nnwan ntəm gu na naŋ ku ngyed tɨlɨd kwo gwo ə nad Urshalima ka. Əzǒ gwo na n sswǒ ubuŋ bəd mbwwag tyog ənɨhwob ba, cəcəd ənied fi +zənaŋ ba, bə əsɨba yed tɨtən ənɨcyyed dokoki Yahudawa ji, əsɨ̂ də hyad gu məta nnwam ntad ənə dərog. 22Əwod Bitrus əsɨ hwwad Yesu ə nad ndyo bə əfam ənyyuŋ əsɨ kam gu nyo, "Ətyə Uli, kwò bə cuncwad, yog kyaŋ əkwi ni ku yog shyyo a dag." 23 Kukwo Yesu əsɨ bwwag əsɨ kam Bitrus bwo, "Bwwag nad məlyim nka utənyiraŋ! Á yed n əfaŋ tú tɨtag kyo. Ŋwan a dam nkyaŋ Əgwaza dag, sə nshin ətyɨbɨshyi nio."24Kukwo Yesu əsɨ nyo bə nnwan ntəm gu na, "Kə konyan bə nyin ə cad ə ŋwwag tsswo gu ku də nuŋ, gwô bə hwi n ənad kwo əji ə nna nad, ku yed ta kwo gwô tsswo əpyyo gu əwod ə kyag əteyem wu gwo ə hwi n. 25Nwad konyan ə əna kwan dɨ san sɨced gu ku, əna ŋway ku. Əwod ətyə əwo ə ŋway sɨced gu ku dənian nka ni, ngw wo na shyyo ku. 26 Yag ə ətyɨbɨshyi əna nshyyo kə ə shyyo swanta ku səlləy, əsɨ ŋway sswon gu ji. Bə yag ə ətyɨbɨshyi u bəd əna ŋwwag də kunuŋ sɨced gu ka?27Ŋgwon Ətyɨbɨshyi ka na bay bɨ shi say Əcyo guka dunduŋ bədɨdɨd +ətəm ntswa gu ba. Gwô ŋwwag konyan zaŋ ji tuza ntəm əna gwo nyyo Əgwaza U ndyo bə Swanta ku ni. 28Cucug ə n shey yin, əyyaŋ ə nshyyo bə nyin əbyo yoŋ əji ni byo ənə kwi ni dag sənaŋ ba di bwwog bay Ŋgwon Ətyɨbɨshyi bɨ tyog ka ku!"

Chapter 17  
1Məta nwam utâ ka, Yesu əsɨ kyag Bitrus, Yakubu mbyyaŋ nənyyug guwu Yohanna, basɨ ŋhiag ənad tutan əfan ka ə nyin ba. 2Əzô gag di gu ku sɨ ka nshay naŋ ba cyyaŋ. Uyyi gu ka usɨ say naŋ nwam ni, əwod +ətərog gu ba əsɨ say kyenkyay.3Bə di yoŋ əkwo, Musa mbyyaŋ Iliya əsɨ ka ncyyo pud əwurug əba yoŋ bə Yesu dunduŋ əlyyad bə ngu.4 Kukwo Bitrus əsɨ nyo, "Ətyə Uli, íyed bəd naŋ zɨ nshyyo əji ni, Kə a di ku nkwan jyi suswag ətad, â byyo ənyyuŋ, Musa ənyyuŋ, Iliya ənyyuŋ bwo."5Naŋ gwo nɨ shyo bə əlyyad na, ga kyenkyay nɨnian əsɨ kə nkub ba. Basɨ fəg əŋwad nyyo bumi nɨnian ka nyo, "Di Ŋgwon nkyo kǎy ni, nfəg də nka bəd, nyi hwi əlyyad ka na shensham!" 6Nnwan ntəm Yesu ənio shyo əzo nfəg ənyo ni, uwun usɨ təbad ba bəd basɨ shwwod əkwoy, əsɨ təgurub uyyi ba na əbyin. 7Yesu əsɨ bay əba byerəm ba nyo, "nyi dərog, nyi yog fəg uwun dag!" 8 Basɨ gbəd əyyi ba ba, basɨ di bə Yesu ə yoŋ bə nyin gu.9Ba ncorob ə nyyo bə əfan ka ni, Yesu əsɨ bga ba nyo, "Nyi yog tag ayin kyaŋ əkwo nyi di ni dag, sə jen əzo əba ndərog Ŋgwon Ətyɨbɨshyi ka bə ənied kukwi ba ni." 10Nnwan ntəm gu na utad sɨ lyib gu nyo, "Yag ə mbyyo tɨntən ənɨcyyed lwag Musa ba ənyo Iliya ə əna tsa əbay?"11Yesu əsɨ shim nyo, "Cucug ə Iliya ə na tsa əbay ə ba jyi n kozaŋ nkyaŋ əwod. 12N tag nyin, Iliya əwo kə mbay, basɨ fɨg gu dag. Dəkunuŋ əkyo basɨ nyyo bə ngu dɨ gag əkwo ba ncad ni. Bə ənnyǒ bwo ŋgwon Ətyɨbɨshyi ka una nsswǒ ubuŋ mbwag ba ka." 13Kukwo nnwan ntəm guna utad usɨ̂ nfɨg naŋ gwo ndyyad tuza Iliya kyo dag, ə̀ fa Yohanna Botisman ə!14Naŋ Yesu bə nnwan ntəm utad guna mbwwog əba shyyo əkum nnwan ntəm na mbyyaŋ ukpa ənied əkyo kə tuŋ ni, ətyog əyyaŋ əsɨ bay əba kpərag huhwud duyi Yesu ka. 15Ətyog wu əsɨ nyo, "Ətyə Uli, fəg kunag ŋgwon gusiyem nku â corog gu. Əkə sswo zwod bəd bɨ kwi loŋ cen. Dənian nzwan əkay ni, əkə shwwod əkwoy bə ndoŋ mbyyaŋ səhwod. 16N kə nbay bə ngu bə nnwan ntəm a na, basɨ yəw ə corog gu dag.17Yesu əsɨ shim nyo, 'Nyin cey ŋway ŋwwag cucug mbyyaŋ ənied byyan swad. Jen ŋwaŋ zo nna n shyo dunduŋ bə nyin nyî sɨ̂ nyyo nkyaŋ ənio nnyyo ni? Bay bə ngu əji!" 18Naŋ ba nnad bə gusiyem ka bə Yesu ni, Yesu əsɨ ka nkam utənyiraŋ əkyo bay bə kwi loŋ cen ku ni. Kukwo utənyiraŋ ka usɨ kə ngurug uwod ŋgwon ka, usɨ ka ncorog bə njen əzə.19Məta əkyo, nnwan ntəm guna usɨ nad utɨ shyyo Yesu də baŋ , basɨ lyib gu. "Yag ə mbyyo zɨ ku yəw kam utənyiraŋ ka u wurug bə ŋgwon əkyo dag?" 20Yesu əsɨ nyo bə mba, "Ŋwwag tsswo nyin ku bɨ ced Əgwaza ku yed ədɨday kyo. Cucug ə nshyay nyin, kə nyi sɨ byyo ŋwwag tsswo bə dɨday naŋ tswa nyuŋ ni, nyi ni yəw nyo bə əfan əkay ni, "Dərəg əji atɨ yoŋ əzəw, sə kâ ma ndərog. Ə́ mbyyo kyaŋ əkwo nɨ kiyed nyin ni dag." 21Əwod təŋkəy utənyɨraŋ əkwi ni, əna yəw sswo ced ka dag "Sə bɨ nay Əgwaza ufa uhwod."22Naŋ nnwan ntəm guna ntuŋ dunduŋ bə əfam ukəraŋ Galili ni, Yesu əsɨ nyo bə mba, "Əna nyyeb Ŋgwon Ətyɨbɨshyi ka mbwag ənied. 23Ba na hyad gu, əwod Əgwaza u əba dərog gu əced utug nnwam ntad ka." Naŋ nnwan ntəm na nfəg ni, ntsswo bana sɨ cyo cway bəd.24Naŋ Yesu mbyaŋ nnwan ntəm guna mbay Kafarnahum ni, +ətyog say kurum əbyin bə Uli Dyeb Əgwaza ka sɨ bay əba lyib Bitrus nyo, "Ətyə Uli nyin wu ə́ təraŋ kurum Uli Dyeb Əgwaza ku da?" 25Əsɨ shim nyo, "Î ə təraŋ!" Naŋ Bitrus mbwwog ənŋwo buli əkyo Yesu ə nshyo ni, əsɨ tag Yesu tə̀m ji. Kukwo Yesu əsɨ nyo bə ngu, "Siman, yag ə a di? mbwag ənio nnyan kyo +əgwam swanta ba nsay kurum əbyin ku? mbwag nnwan əbyin kyo a, kə ənied əkag byǒ?26Bitrus əsɨ shim nyo, "Ba say mbwag ənied əkag kyo! kukwo Yesu əsɨ nyo bə Bitrus, "Kukwo mbyyo ku mmyim nnwan ukəraŋ na utəraŋ kurum əbyin dag, kə də ənnyo? 27Əwod naŋ ku ndi ənnyo ni, ghan a nad â tan kurum Uli Dyeb Əgwaza ku kəlag zɨ na byyan ənied say kurum ba ntsswo. Nad bə əywi ka â nwad tswob ji. Əfən əkyo a tsa təbad ni, ŋhab unuŋ ka ka, a na dɨ kurum əkwo may ntan ni. Tɨn ku a bay a ntan shin nku mbyyaŋ shin a ku."

Chapter 18  
1Bə də njen əzə, nnwan ntəm na usɨ bay uba lyib Yesu nyo, "Ənyan ə sswag bɨ shi ku bə tyog tuza ku?" 2Yesu əsɨ yoroŋ adɨday ŋgwon ə bay ndyo bə ngu. Ə̀sɨ sag ka bə kəucyo ba wu. 3Ə̀sɨ nyo, "N tag nyin cucug wu, kə nyi bwwag cyyo naŋ acwwaŋ nnwan ni dag, zəm nyi ni yəw ŋwwo bɨ tyog Əgwaza tuza ku dag.4Konyan ə byo myyo əpyo naŋ adiday ŋgwon əkay ni ngwo yed gbəndaŋ u bɨ tyog Uli Əgwaza ku. 5Konyan ə san aŋgwon naŋ usɨkay mbwag nfyyaŋ, nuŋ ə gwo san. 6Əwod konyan ə cyyo ətyə nyyuŋ bə ə cwwaŋ nnwan ə nay byo ŋwwag cucug bə nuŋ ni basɨ bwwo əbun, isɨ lan gu ndyo kə ə lyew gu gbəndaŋ əfaŋ kwaŋ bə ntsswo guku əwod ə tá gu bə əywi ka gwo təyud.7Sswo ubuŋ kwo nɨ shyyo swanta ku nwad jen tu tɨtag. Ku yed tɨlɨd kwo jen əji ibay əwod ətyə əwo ə byyo ənian əkyo jen əji i bay ni ənə swo ubuŋ . 8Kə bwag kwo tag aku na cyo â shwod kwa, tyad ku jib, inɨ lan bəd â ŋwwo sɨced saŋ sɨsag ku bɨ bwag kwo bɨ tag nyyuŋ dɨ gag əkwo ənɨ ncoŋ bɨ mbwag kwo tɨtag əfyyaŋ ətə tâ bə ndoŋ saŋ sɨsag.9Bə kə əli aka əna cyyo â shwod kwa, gyyad ka jib. Inɨ lan a ndyo â ŋwo sɨced saŋ sɨsag ku bə əli ənyyuŋ dɨ gag əkwo ana mbyyǒ lili əfyyaŋ ba əwod ə tâ bu uli ndoŋ saŋ sɨsag ni.10Nyi təlwam kəlag nyî jway ətyə nyyuŋ bə acwwaŋ nnwan əwi ni. N tag nyin cucug u, +ətəm ntswa Əgwaza ba, byo cam ba ni ənɨ nad bə Əcyo ngu ə tyay gu ndyo kə ə nyyo bɨ nnwan ənay ni shensham dag. 11Ŋgwon Ətyɨbɨshyi ka u mbay dənian gwo ga san ənied əba bwwug ni.12Yag ə nyi dam? Kənaŋ əyin ǝ byyo +zwon tsyyeb ci jyyuŋ, əwod jyyuŋ sɨ bwug. Á na wod +zwon tsyyeb nswag kubanyyuŋ bə kubanyyuŋ ji, â nad cad sɨ zo bwug ni dâ? 13Kə asɨ shyyo ji, cucug ə anɨ shyyo bɨ tsswo say bəd. A ni gway tuza ji swwag +zwon tssyeb nswag kubanyyuŋ bə kubanyyuŋ ji ŋwo uyid kani dag, əwod anɨ shyyo bə tsswo say sswag dənian əka, əku nshyyo zwon tsyyeb jyuŋ əzo ku bwug ni. 14Ku shyyag dag bə Əgwaza u wo yed Əcyo nyin wu tuza ni, gu bwo əna fəg nyinyaŋ dag, kə əyin bə acwwaŋ nnwan ənay u byyan."15"Bə kə nənyyug a bumi Kristi əsɨ nyyo ǎ kətug, nad â twərag bɨ hwwad gu tsutsswo nyin bə əfyyaŋ. Kə əsɨ kworog tsutsswo əsɨ fəg kyaŋ əkwo a tag gu ni əsɨ nay a. Shim nay gu ku â yurub gu ndyo nyî ya uswon di yed nənyyug. 16Bə kə əsɨ byyo tsutsswo lag tswoŋ, nad â coŋ bə nənyyug ənyyuŋ kwo əfyyaŋ. Nad dunduŋ bə mba dulwo nənyyug əka bənaŋ doka ji ntwərag ni, 'tɨlɨd kwo â shyyo bə ətyə nyyuŋ kwo ənied əfyyaŋ kwo ətad bâ kub a uma ə byyaŋ a fəg əlyyad na!17Kə əsɨ fəg ba bwo dag, kyag əlyyad na na ndyo duyi nnwan Əgwaza na dulwo əkyo, ba bwo bâ ma jyi nyin. Bə kə had nini ə twərag byyo gbəb əpyo əsɨ lag fəg nnwan Əgwaza na ku, sə nyî khab gu jib mbwag utənyiraŋ bənaŋ nyi nɨ nkhab əkag ənied ba mbyyaŋ ənied say kurum əbyin ba ni.18Sag əlyyad ənay ni bə ncug dam ji. Kwo yag ə bəd naŋ nyi ləb sag tuza əyin dɨ yed ətyə əbun kwo saŋ əbun bə swanta əkwǐ ni, ənnyǒ bwo ima ndǐ tuza ka bə Əgwaza U. 19Mmwo tǎg nyin, kə ənied əfyyaŋ bumi nyin ka bə Swanta ku əsɨ shim bɨ kyaŋ əkwo ba nay ni, Əcyo ngu əwo shyyo tuza ka ni, ənǎ joŋ nyin kyaŋ əkwo nyi nay gu ni. 20Ulwo əka nnwan Əgwaza ufyyaŋ kwo utad ntuŋ dunduŋ dənian ba ŋwag cucug bə nuŋ ni, nshyyo dunduŋ bə mba.21Bitrus əsɨka nnad ətyə shyo Yesu nyo. "Ətyə Uli, cyyan umaŋ kwo nənyyug ngu əna gya uswon dɨ bwwo əbun tuza n, gwô nay n ngyurub gu ndyo? Cyyan natad a?" 22Yesu əsɨ nyo bə ngu, "N nyo bə nyin cyyan natad dag, natad kyo cyyan nswag natad.23Əmgbəm bə ənnyo, tyog Əgwaza ku tuza di naŋ bgəndaŋ əgwam mbyyaŋ ceced ənied ntəm gu ba. Ə̀ ku cad kəkəb ceced ənied ntəm gu ba bâ tan gu tɨta əbyo gwo hwi ba ni. 24Kukwo +əgwam basɨ bay əba yoŋ duyi gu ka. Gbəndaŋ əgwam wu ə ntəbad zwob ku ni, ətyə nyyuŋ əsɨ bay əba twərag naŋ gwo byoŋ gu tā talenti ci kwob swag. 25Əwod dənian əkyo gwo mbyyo lwag tan kuni dag, gbəndaŋ əgwam wu ǝsɨ nyo ǝ lyab gu mbyyaŋ nnwan gu na kəkəb, mbyyaŋ nkyaŋ ənio gwo ku byyo ni, əga nshyyo kurum əkwo əna ntan ta gu ku ni.26Kukwo əhwo wu əsɨ kpərag huhwud duyi gbəndaŋ əgwam, əsɨ nyo, "Shim tsswo aku bəd. Əsɨ nay gu ə joŋ gu jen gwô nkwan ə di naŋ gwo tan gu tā guku kəkəb." 27Gbəndaŋ əgwam wu ə nfɨg naŋ gwo na ngyəw tan ku ni dag, əsɨ fəg kunag gu bəd əsɨ ngyurub gu tā ku əsɨ kag gu bwag gwô nkad.28Kukwo də bɨ byyan jen, gu əwo əka fərog əwon ni, əsɨka nnad ətə shyo ətyə nyyuŋ bə ənied ntəm gbəndaŋ əgwam wu wo byoŋ gu tā dinari ci jyyuŋ. Əsɨka ntəbad gu bə ntsswo ku ə shwi nyo, 'Tan n kəkəb tā əkwo nhwi a ni!' 29Kpəndaŋ ntəm guwu bwo əsɨ ma nkpərag huhwud əsɨ nay gu gwô "Shim tsswo gu ku ə joŋ gu jen əna tan gu."30Əwod ətyə əwo gbəndaŋ əgwam əka ntsa yurub gu tā ku ni, ŋgwo əsɨ yoŋ ŋag tsarag nyo yog kpəndaŋ ntəm guwu tɨlɨd kwo gwô tan gu kəkəb bə də njen əzo. Zan bə ənnyo, əsɨka nkam əsɨ ta kpəndaŋ ntəm guwu bɨ hwo sənaŋ gwo tan gu tā ku. 31Naŋ ə́kum kpəndaŋ ntəm ka ə ndi ənnyo ni ntsswo ba na sɨ cyyo cway. Basɨ nnad ətə tag ətyə uli ba wu kyaŋ əkwo kwog ulwo ka ni.32Kukwo ətyə uli bawu sɨ yoroŋ gu əsɨ nyo, 'A yed ga kətug ətyə ntəm. N ku fəg kunag a nsɨ gyurub a gɨ tā əwu dənian əku nay n bəd.' 33"I myim ŋwan bwo sə wâ fəg kunag kpəndaŋ ntəm əwu əsɨ yurub gu ndyo naŋ n nyyo a ndyo ni dâ?34Bumi byyan tsswo, gbəndaŋ əgwam wu sɨ ka nyyeb gu mbwag +əgwag əba ti +əhwo ba sswo ubuŋ ni, basɨ tà gu buhwo sənaŋ gwo ba tan kyaŋ əkwo ə hwi gu ni kəkəb. 35Ənnyǒ bwo Əcyo ngu tuza ka gwo na nnyyǒ bə konyan ə wo lag fəg kunag nənyyug gu nyyo bə ntsswo əsɨ yurub gu ndyo ni."

Chapter 19  
1Naŋ Yesu ə ntyag lyyad ku bə əbyin Galili ka ni, ə̀ sɨ dərog ə nkad bə əfam bɨbyin Yahudiya ku, basɨ byyog ənad də mənyi cen Urdun ka. 2Dɨdɨd ukpa ənied əsɨ hwi gu. Ə̀sɨ corog ba.3Farisawa əyyaŋ əsɨ bay bə Yesu bâ ga mag gu, nyo, "Doka ji shim ətyog gwô tyad nyiraŋ bə əbyyug guwu bə kozaŋ ndwag a?" 4 Yesu əsɨ shim nyo, "Nyi ntwaŋ nyyo, munkay nyyo bə swanta ku naŋ, 'Ə̂gwaza u əku nyyo ba əfyyaŋ, ə̀tyog mbyyaŋ əbyyug dâ?"5Gu ətyə əwo nyyo ba ni sɨ bwo nyo, "Dənian əkyo ətyog əna wod əcyo mbyin guwu mbyyaŋ əyaŋ wu gwô shyo ntəmyyed bə əhywo guwu, əwod əmgbəm bá əfyyaŋ bâ ga cyyo əkwaŋ ənyyuŋ.' 6Dənian əkyo, ənied əfyyaŋ byo ba bwo yed dag, əkwaŋ ənyyuŋ kyo. Nwad ənnyo, Kyaŋ əkwo Əgwaza ə ləb ni, yog əyin ə yog byyug dag."7Basɨ nyo bə ngu, "Bə kə i di ənnyǒ, yag ə mbyyo Musa əku nkag zɨ bwag ku, ətyog ə yəw gwô ŋwwag əhywo guwu kwambwag ntyad nyiraŋ əwod gwô lwoŋ gu buli gu ka?" 8Ə̀sɨ nyo bə mba, "Byyó tsutsswo lag tswoŋ nyin əkwo ku mbyyo ku sɨ cyyo Musa tɨlɨd əsɨ shim nyinndyo ə tyad nyiraŋ ku, nyyo bu utsa ka ənnyô ku bu ndi dag. 9N nshey nyin, kozaŋ ətyog əwo tyad nyiraŋ gu ku ni, kənaŋ gwo təbad əhywo guwu gwo nyyo shɨshɨg bə ətyog əyyaŋ dag, əsɨ bwwo əbyyug əyyaŋ, shɨshɨg kwo naŋ gwo nyyo bə ngu. Əwod ətyog əwo sɨ ma mbwwo əbyyug əwo ə tyad nyiraŋ bə ngu ni, shɨshɨg kwo naŋ ba bwo ə nyyo."10Nnwan ntəm na sɨ nyo bə Yesu, "Bə kə swad nyiraŋ ku di ənnyǒ bə əhywo gu, í na lan bəd əyin ə yog nyyo nyiraŋ dag!" 11Əwod Yesu əsɨ nyo bə mba, "Konyan əna yəw gwô san cyyed əkwi ni dag, sə bə ənied əba ə joŋ ba tsswo san əlyyad ənay ni. 12+Ətyog əyyaŋ, ə́ byin bà +kpətyòg byo. Əyyaŋ ə nshyyo byo ə bwog ba əsɨ bwwag ba ə ncyyo +kpətyóg ni. Əwod ə́sɨ byyo əsɨba Əgwaza u ə joŋ ba zənaŋ yed +kpətyóg dənian tyog tuza ku ni. Yog ətyə əwo byyo tsswo san əlyyad ənay ni, yog gwo san bəd!"13Əyyaŋ ənied əsɨ kwag ə́ cwwaŋ nnwan ə nad ndyo bə Yesu gwô ga nsay mbwag gu na bə mba gwô nay Əgwaza tuza bà. Əwod nnwan ntəm na usɨ kam ba bâ yog hyyay Yesu dag. 14Əwod Yesu əsɨ nyo, "Nyi wod ə̀cwwaŋ nnwan wu u bay bə nuŋ, yog ndwoŋ ba dag. Nwad, tyog tuza ku ba yed shin tənkəy ba ənio." 15Ə̀ sɨ nsay mbwag gu na bə ànwan na əsɨ̂ tə nkad.16Kukwo ətyog əsɨ bay ə bà lyib Yesu nyo, "Ətyə Cyyed, zaŋ təŋkəy ətan nkyaŋ kwo myim nnyyo nga nshyyo sɨced saŋ sɨsag ku?" 17Yesu əsɨ nyo bə ngu, "Yag ə mbyyo a ndyib n tuza ətan nkyaŋ ka? Əgwaza ə bə nyin gu ə yed ətan u. Əwod kə a cad â shyyo sɨced saŋ sɨsag ku, hwi dokoki gugu ji kəkəb."18Kukwo ətyog əwo sɨ bwo lyib gu, "Zaŋ dokoki zo?" Yesu əsɨ nyyo, "Yog hyad əyin dag, yog myyo ətyog əyin kwo ə byyug ayin dag, yog tsaŋ ji, â yog fag əlyem kwərəg əyin dag. 19 Joŋ əcyo mbyin a wu mbyyaŋ əyaŋ a shi, â cad nənyyug a wu naŋ a ncad əpyo a ni."20Fɨŋ ətyog ku usɨ nyo bə Yesu, "N kə hwi nkyaŋ ənay ni kəkəb, yag ə bəd mbwad nyyo ku?" 21Yesu əsɨ nyyo bə ngu, "Kə a cad â yed ətyi saŋ əbun, nad a lyab nkyaŋ nzwa ana kəkəb, â kəw kunag na kurum ku, ikwo na cyo â nyad zwa aji tuza. Əwod a bay a hwi n." 22Əwod jen əzo fɨŋ ətyog ku nfəg əlyyad Yesu na ni, əsɨ dərəg əzǒ bə byyan tsswo, nwad, ə byyo zwǎ bəd.23Yesu əsɨ nyo bə nnwan ntəm guna, "Cucug ə nshey nyin, ku na byyo ced bəd ətyə nzwa gwô shyyo ŋwwo Tyog tuza ku. 24 Mmwo nshey nyin, ku na byyo əzwaŋ ntsswo wu əhyom gwo ŋwwo əbwoŋ yula ka ə́ kərag ə wurug naŋ ətyə nzwa əna nŋwo uli Əgwaza ka ni."25Naŋ nnwan ntəm guna nfəg əlyyad gu na ni, basɨ cyyo bə tay. Kukwo basɨ lyib gu, "Bə kə ku di nnyǒ ənyan ə bəd ə may gwô shyyo san ku?" 26Yesu əsɨ cyyaŋ ba əsɨ nyo, "Bə ətyɨbɨshyi wu ku byyo ced bəd, əwod ba Əgwaza u kyaŋ nɨ kyyed dag!" 27 Kukwo Bitrus əsɨ nyo bə Yesu, "Di la! səlləy zɨ wod kozaŋ nkyaŋ zɨ sɨ hwi a, bə yag ə naŋ zɨ na shyyo?"28Yesu əsɨ nyo bə mba, "Cucug ə ndyyad bə nyin, bumi Swanta fay əkyo Əgwaza əna nyyo ni, də njen əzo Ŋgwon Ətyɨbɨshyi ka ba nswan bɨ Tyog say gu ku tuza ni, nyin əbyo yed əshin mba ə hwi n ni, nyi mun ba swan bə cucúg ntyog nswag bɨ fyyaŋ nŋwab Israila na fág ba əlyyad na!"29Əgwaza U əba ŋwwag ənied əbyo zaŋ ji dənian ba ku yed nnwan ntəm nnio. Naŋ ba ku ngwod usa ba na, bɨbyin khab, +nənyyug, ənied mbyin, nnwan ba na bə kəkəb kyaŋ mbwag ba na. Əwod basɨ nhwi n ni, ba na shyyo zaŋ əzo sswag cyyan cyi jyuŋ tuza nkyaŋ ənio gwo wod lɨlyim ni, əbwo shyyo sɨced saŋ sɨsag ku. 30Əwod ənied bədɨdɨd əba kwog uswon ni ba byo ba nŋhan. Əwod əsɨba nŋhan nini ni ə kyag uswo.

Chapter 20  
1Tyog tuza ku di naŋ ətyə khab əwo ə wurug bɨbyɨb tsutswon ə nad ətə kyag ənied ntəm bə əbyin khab inabi gu ka ni. 2Məta əkyo ba nnyyo za ji dinari ənyyuŋ shin kwa nwam khab ni, əsɨ cyyo basɨ nkad khab ku.3Bə ndan ku əsɨ bwo wurug əsɨ di ənied əka yoŋ bə kasswo ji bə tay. 4Kukwo gwo sɨ tag ba, 'Nyin bwo nyi nad nyî nyyo n ntəm bə əbyin nka, nna tan nyin kyaŋ əkwo myim ni dushwuŋ ka.' Ba bwo basɨ nkad khab ku.5Əsɨbwo wurug səkəw tənwam ka mbyyaŋ tənwam ji əbwo yoroŋ ənied ə t̀əm ndyo. 6Əsɨbwo wurug naŋ təbay dushwun, ətə shyo əyyaŋ ənied əbwo yoŋ bə tay. Ə̀sɨ lyib ba, 'Yag ə mbyyo nnyi gyoŋ əji kwǎ nwam ku bə kpod?' 7Basɨ nyo bə ngu, "Nwad əyin ə kyag zɨd tə́m utswun əkay ni dag." Ə̀sɨ nyo bə mba, 'Nyin bwo nyi ma nad nyî nyyo n ntəm bə əbyin nka.' kukwo basɨ nad bwo.8Naŋ dushwun ji nnyyo ni, ətyə əbyin wu əsɨ yoroŋ əkwog uswon +əhwo gu ba nyo, 'Yoroŋ ənied ntəm ba, â tan konyan zaŋ gu ji. Tsa bə ənied əbyo nghan ni tɨnad bə əsɨba tsa ənad ni. 9Ənied əbyo əku kyag ə nŋhan ni, konyan bə mba əsɨ san dinari ənyyuŋ. 10Naŋ ənied əbyo ə tsa ntəm na tsutswon ka mbay ni, basɨ dam nyo +zaŋ ba ji na sswag shin əkum ənied ji. Ba bwo basɨ mun ə shyyǒ dinari ənyyuŋ.11"Naŋ ba nsan +zaŋ ji ni, basɨ ŋwo kwob ədyyiŋ bə ətyə əbyin wu. 12Basɨ nyo, əsɨba â kyag basɨ bay ntəm na awa ənyyuŋ ni, ə́sɨ tan zɨd cəcərag ba mba. Zɨd əbyo əwa sswo zwod ntəm ku nyyo bɨbyɨb tsutwon, nwam ku sɨ wan zɨd nkwa nwam ku.13Ətyə əbyin wu əsɨ nyo bə ətyə nyyuŋ bə əsɨba kwob ədyyiŋ wu ni, 'Kpəndaŋ, n shyyog nyin dag! Ngyi zɨ ku nyyo za ji dunduŋ nga tan nyin dinari əyyuŋ əyyuŋ shin təm kwa nwam dâ? 15Mbyyo jen nnyyo kyaŋ əkwo ncad bɨ kurum nku ni dâ? Kə a fəg əkug naŋ ngyed ətyə nyyo ənied ba shog a? 16Bə ənnyǒ, əkwog uswon ba ba byo na nŋhan, əsɨba nŋhan ni ə kyaŋ uswon. Ə̀ yoroŋ ənied bədɨdɨd, əwod a ntswo nio əsɨba khay!"17Naŋ yesu ə ndərog ə nyyed Urshelima ni, ə̀sɨ khab nnwan ntəm swag bə ufyyaŋ gu na əfam əyyuŋ. Də ndwag ku əsɨ nyo bə mba. 18Nyi ŋwan nyi di zɨ n nied Urushelima ǝnied ǝ tǝ ŋwwag ŋgwon ǝtyɨbɨshyi bǝ ceced ǝnied fi zǝnaŋ mbyyaŋ ǝnied lyurug ba, ba na fyyed ǝlyyad ǝhwu tuza gu ka. 19Əzǒ ba na ncyyo gu mbwag ənied əkag dənian bâ may gu; əwad gu bə əyəw, əsɨ də kpaŋ gu bə əteyem əhwu. Əwod utug nnwam ntad ka, ə təkyem gu bə əhwu ka bɨ sswan!"20kukwo əyaŋ Yakubu bə Yohanna, byo yed nnwan Zabadi ni, əsɨ kyag ba ənad ndyo bə Yesu ətə kpərag huhwud duyi gu ka əsɨ nay gu shog. 21Yesu əsɨ lyib gu, "Yag ə bəd naŋ a cad nnyyo a ndyo?" Əsɨ nyo bə ngu, "Ncad â cyyo doka nnwan ufyyaŋ nna, ba sswan ətyə nyyuŋ bə mbwag yag a ku, əsǔ də mbwag myan a ku bɨ tyog a ku.22Əwod Yesu əsɨ shim nyo, "Nyi ya ndyen kyaŋ əkwo nyi nay ni dag! Nyi na shim nyî sswo ubuŋ bə təŋkay zwod nku a?" Basɨ nyo bə ngu, "Zɨ may zɨ sswo ku" 23 Əsɨ nyo bə mba, "Ubuŋ əkyə mbyo n sswo ni, nyi nɨ yəw nyi sswo ka bə mbwag yag kwo bwag myan ni dag. Ulwo +nswad ənio tswoŋ ənied əba Əcyo ngu ə jyǐ ə sag ba ndyo ni." 24Naŋ əkum nnwan ntəm swag ka nfəg kyaŋ əkwo nǝnyyug əbay ə nay ni, basɨ fəg əlyo ya tuza nnwan ntəm uffyaŋ ənay.25Əwod Yesu əsɨ yoroŋ nnwan ntəm gu na dunduŋ əsɨ nyo, "Nyi lyen naŋ ceced ənied əkag swanta ba ənɨ nghag əniəd ba ə swan. Əyyaŋ bə cəcəd ba əni twərag ənied ba cèd shin tyog. 26Nyi yog wod kû di ənnyǒ bə nyin dag. Də kunuŋ əkyo, yog konyan əwo cad gwô yed gbəndaŋ wu bə nyin ni, tɨlɨd kwo gwô yed əhwo nyin. 27Əwod konyan ə cad gwô yed ətyə kwog uswon bə nyin ni, i ̀ yed ta kwo gwo yed əhwo nyin. 28Bənaŋ Ŋgwon Ətyɨbɨshyi ka bwo, u bay ə ənyyo ka hwo dag, ka kyo uwa yed əhwo ənied wu, əwod u ŋwag sswan ka ji dəkunuŋ ənied bə dɨdɨd."29Naŋ ba ngurug ə nyyo Yeriko ni, ukpa ənied əsɨ hwi gu. 30 Əzǒ əku byyo +əbyem əyyi ənied əfyyaŋ əbyo nɨ swan ufa ndwad ka. Naŋ ba nfɨg nyo Yesu ə swərab ni, basɨ ka nkpaŋ kun nyo, "Ətyə Uli, ŋgwon Dauda ka, fəg kunag zɨd!" 31Kukwo ukpa ənied wu sɨ kam ba yog ba cyyo ywaŋ. Əwod basɨ wa təkyem ŋwuŋwwad ba ku bɨ ced nyo, "Ətyə Uli ŋgwon Dauda, fəg kunag zɨd!"32Kukwo Yesu əsɨka ngyoŋ əzo əsɨ yoroŋ ba, "Yag ə nyi cad nnyyo nyin ndyo?" 33 Basɨ nnyo bəngu, "Ətyə Uli, zɨ cad â nyyib əyyi zɨd ba zɨ ga cyyaŋ ulwo na!" 34Kukwo Yesu əsɨ fəg kunag ba, əsɨ byerem əyyi ba ba. Bə də ncuŋ, basɨ shyyo cyyaŋ ulwo ku ngyen, basɨ nhwi Yesu.

Chapter 21  
1Naŋ Yesu mbyyaŋ nnwan ntəm gu na nnad kpəkpəg bɨ Urushalima ni, basɨ ŋwwo ukəraŋ Betafaji kyo utuŋ əfan Zaitun ka ni. Əsɨ təm nnwan ntəm ufyyaŋ. 2Əsɨ nyo be mba, "Nyi nad ba akəday ukəraŋ əkyo shyo duswon nyi ka ni, əzǒ nyi na ndǐ əyaŋ unjay bə aŋgwon ka naŋ ə ləb ba də ndwag ku. Nyi byyug na bay ndyǒ bə nuŋ. 3Kə əyin lyib nyin kyaŋ əkwo mbyyo nyi nnyyo ənnyo ni, nyî tag gu, 'Ətyə Uli əwo ə cad na." Əzǒ bə də ncun gwo na ngwod na mbwag nyin."4Sɨkwi di əni nad cəcərag bɨ kyaŋ əkwo ətyə əlyyad əŋwwad Əgwaza U əku lyyad ni: 5 "Nyi tag guniyem sihiona ka, 'Di! əgwam nyin wu ətəbay bə nyin.' Ə̀̀ yway əpyo gu ə tyoŋ unjay . Aŋgwon unjay kyǒ naŋ gwo ŋhag!"6Nnwan ntəm gu na usɨ nyyo naŋ Yesus ntag ba ni. 7Basɨ bay bə əyaŋ unjay wu mbyyaŋ aŋgwon ka. Basɨ tâ +ətərog ba ba tuza unjay ka, Yesu əsɨ ŋag ə nswan. 8Ənied bə dɨdɨd əsɨ tâ +ətərog ba ba də ndwag ku. Əyyaŋ bwo əsɨ ma ntyam+əgbərag ntswan əsɨ tyyag də ndwag ku.9Kukwo ukpa ənied əwo kwog uswon Yesu ka ni, bə əsɨba hwi gu lɨlyim ni, basɨ kpaŋ nkun nyo, "Hossana tuza ŋgwon Dauda ka! Ətyə nshog ə yed ətyə əwo ətəbay də əyorog ətye uli ka ni, Hossana bumi tuza ka!" 10Jən əzo Yesu ə ŋwwo Urushalima ni, əmgbəm ənied ukəraŋ ba basɨ kə nkworog gugwoŋ nyo, "Kwod! Ənyan ə əwî ni?" 11Ənied əba ku hwi gu ni əsɨ nyo, "Ətyə əwî ni ngwo yed Yesu, ətɨ lyyd əŋwwad Əgwaza wo nyyo Nazarad bu ukəraŋ Galili ka ni!"12Kukwo Yesu əsɨ nad ətə ŋwwo gbəndaŋ uli Dyeb Əgwaza U, ə̀sɨ fɨn ənied +əbwaŋ ba ə wurug ndyo əzô. Ə̀sɨ gud +tebur ənied shay nkurum mbyyaŋ +cug ənied lyay +əbəw əbyo əku bay ndyo ə nfi zənaŋ ji ni ə kay əwod.13 Kukwo gwo sɨ nyo bə mba, "Ətyə lyyad əŋwwad Əgwaza U əku lyurug bumi əlyyad Əgwaza na nyo, 'Əna yyi uli nka, ulwo nnay Əgwaza kyo,' ə wod nyin ənied əbay ni sɨ bwwag ka ncyyo ulwo təhwǐ +ətaŋ əced!" 14 Məta əkyo, +əbyəm əyyi mbyyaŋ ənied coŋ hyyad basɨ bay bə Yesu bumi gbəndaŋ uli dyeb Əgwaza ka, Yesu əsɨ corog ba.15Cəcəd ənied fi zənaŋ ba bə əsɨba cyyed dokoki Yahuda ji ni, ə ndi nkyaŋ tɨtyog əna Yesu ə nyyo ni. Basɨ bwo fəg gag əkwo nnwan na ka ngwoŋ bumi gbəndaŋ uli dyeb Əgwaza ka nyo, "Zɨ dyeb masiha u, wo yed byin Əgwam Dauda ni!" Basɨ nfəg əkug. 16Basɨ nyo bǝngu, a fǝg kyaŋ ǝkwo ǝnied ǝbay ǝlyyad ni â? Əsɨ nyio bǝmba "I." Əwod nyi kǝn twwaŋ da? Bumi unuŋ ǝcwwaŋ nnwan mbyyaŋ nwan ummuwan ǝn cyyo dyeb." 17Yesu ǝsɨ wod ukəraŋ ǝkyo ǝsɨ tə kway Betani.18Bɨbyib tsutswoŋ ka naŋ gwon mbwwod ə nyyed bu ukəraŋ ka ni, Yesu əsɨ fəg zwoŋ. 19Ə̀sɨ di ətyin əbwwab də nkyuŋ ku , kukwo gwo sɨ tyeb ə̀ nad kə əna nshyyo +əsum gwô ya . Əsɨ nshyyo kyaŋ dag sə bə huhwo byo. Kukwo gwo sɨ nyo bə nka, "Yog bu ŋwwag +əsum dag!" Bə dɨ yoŋ əkwo, ətyin əbwwab ka usɨ ka n hwwod u yoŋ.20Nnwan ntəm gu na ə ndi ənnyo ni isɨ yed ba kyaŋ kwog mbwwag say bunuŋ. Basɨ nyo, "Ni ə ətyin əbwwab əkay ni nhwwod uffyyen ənnyo?"21 Yesu əsɨ nyo bə mba, "Cucug ə nshey nyin, kə nyi byyo ŋwwag tsswo naŋ nyi kwag əgbaŋ dag, bɨ kyaŋ əkwo ə nyyo ətyin əbwwab əkay dyo kukwo nyi nyyo əyin ku dag. Had nyi na yəw nyi nyyo bə əfan əkay ni, ŋad atɨ kwa bə əywi ka. Sə ku i di ənnyo. 22Kozaŋ kyaŋ kwo nyi lyib bɨ nay Əcyo kə nyi ŋwwag cucug nyi nɨ shyyo."23Naŋ Yesu ə ŋwwo bumi gbəndaŋ uli dyeb Əgwaza ka ni. Nyyo naŋ gwo nɨ shyo bɨ cyyed ənied ba, kukwo ceced ənied fi zənaŋ mbyyaŋ ənɨhwob ukəraŋ ba əsɨ nad ətə shyo gu. Basɨ lyib, "Tuza zaŋ təŋkəy tyog kwo naŋ a nnyyo nkyaŋ nay ni? Mbyyaŋ ənyan ə joŋ a tyog nyyo kyaŋ əkwo a nyyo ni?" 24Yesu əsɨ nyo bə mba, "Nuŋ bwo nna dyib nyin kyaŋ nyuŋ, kə nyi joŋ shim ku, nna tag nyin ətyə əwo ə joŋ tyog nyyo nkyaŋ ənay ni.25 Botisman Yohanna ji nyio ǝji? Ji nyio tuza a? Kə ji nyio bə ənied? Basɨ ŋwwo lyyad bǝ ǝyyaŋ ba nyio ǝni, kǝ zɨsɨ nyio ji nyio tuza ǝnǝ nyio ǝni bǝn zɨd yag ǝ mbyo nyi lag ŋwwag cucug bǝngu? 26Əwod kə zɨ sɨ nyo, 'I ku nyyo bə ənied byo,' tyag zo dag ukpa ənied wu ə fəg əkug bə nzɨd bâ lab uyid nzwan bə nzɨd. Nwad, kəkəb ənied ba ə ŋwag cucug naŋ Yohanna əku yed ətyə lyyad əŋwwad Əgwaza wo Əgwaza U əku təm ni." 27Basɨ nyo bə Yesu, "Zɨ lyen dag." Yohanna əku nshyo tyog nyyo botisman ku dag." Yesu əsɨ ma nyo bə mba, "Nuŋ bwo nna tag nyn kwo əyan ə joŋ ntyog nyyǒ nkyaŋ ənay ni dag."28Yag ə nyi nɨ dam? "Əku byo ətyog əwo byyo zam shwaŋ ni. Əsɨ tsa ənad bə ətyo nyyuŋ, 'ŋgwon nka, nad â nyyo n ntəm bə əbyin nka utswun!" 29Əwod ŋgwon ka usɨ nyo bə əcyo guwu, 'Nna nad dag!' Əwod əsɨ ba yam əsɨ shay tsswo gu ku, əsɨ nad ətə nyyo. 30Kukwo gwo sɨ nad bə shunshwo ŋgwon wu əsɨ tag gu kyaŋ əkwo gwo ku tag nənhwob ŋgwon wu ni. Ŋgwon əkyo sɨ nyo, 'Nna nad,' əwod usɨ nad dag.31To, ənyan ə bə nzam shwaŋ əji ə nyyo kyaŋ əkwo əcyo wu cad ni? Basɨ shim nyo, "wo gwo tsa əlyyad ni." Kukwo Yesu əsɨ nyo bə mba, "cucug ə nshey nyin, ənied say kurum əbyin mbyyaŋ kham ji əna ŋwwo tyog Əgwaza ku ə wod nyin. 32 Yohanna Botisman ə ntwərag nyin gag əkwo nyi na nnyyo ətan nswad ni, nyi sɨ ŋwwag cucug bə gu dag. Əwod ənied say kurum əbyin ba bə +kham ji, basɨ ŋwwag cucug bəngu. Kwo naŋ nyi ndi nkyaŋ ənay ni nyi sɨ shay kukwoy nyi ku, nyi sɨ ngwod kətug nyyo u, də nyi ba ŋwwag cucug bəngu dag."33"Nyi bu kwərəg tsutsswo nyî fəg umma əlyyad. Ətyə əbyin əyyaŋ wo ku cwi +kwon inabi ni, əsɨ tam ulwo ka kəkəb .Əsɨ bwo gyyad əfaŋ ə ncyyo bwoŋ gwô nshwi səhwod inabi na. Əku nog ga gɨŋghan udag əkyo əyin əna nswan ə cam əbyin ka ni.Kukwo gwo sɨ hwwab +ətyog əyyaŋ byo na jyi gu əbyin ka bâ ga ŋwwad gu əŋway inabi na ni. Kukwo gwo sɨ nkad ukəraŋ uyyaŋ gbaŋ kəyəw. 34Naŋjen kpey +əsum inabi ji nnyyo ni, əsɨ tə́m ənied ntəm əyyaŋ gu, ba nad bə +ətyog əbyo bâ joŋ gu əŋway inabi na.35Əwod kukwo +ətyog əbyo əku hwwab ba əbyin ka ni sɨ təbyyed ənied ntəm gu ba. Basɨ tswod ətyə nyyuŋ, basɨ hyad ənyyuŋ, ətyo nyyuŋ wu basɨ maŋ gu bə nfaŋ. 36Kukwo ətyə əbyin wu əsɨ bwo təm ənied ntəm əyyaŋ byo sswag əsɨba gwo tsa ə təm ni. +Ətyog əbyo əku hwwab ba əbyin ka ni sɨ bwo nyyo ba ndyo naŋ ba ku nnyyo əsɨba ndyo ni. 37Məta əka gwo nfəg kyaŋ əkwo əbwo nyyo ba ndyo ni, ətyə əbyin wu əsɨ təm ŋgwon gu ka bə mba, əsɨ nyo, bana ŋwwag ŋgwon nka shi.'38Əwod naŋ +ətyog əbyo ə ndi ŋgwon gu ka ntəbay ni, basɨ nyo bə əyyaŋ ba, "ətyog əwǐ ni ngwo na ya kunuŋ əbyin əkwi ni!Yog zɨ hyad gu zɨ ga kəw əyyaŋ nzɨd zwa gu ji.' 39Kukwo basɨ ka nkyag gu, ə kwag ə nad ndyo mənta əbyin ka, əzǒ basɨ nhyad gu!40Jen əzo ətyə əbyin wu əba mbwwog ə nad bə əbyin gu ka ni, yag ə gwo na nyyo bə +ətyog əbyo gwo hwwab ba əbyin gu ka ni?" 41Ənied ba sɨ shim nyo, "ə̀ nâ bug kəkəb kətúg +ətyog əbyo bumi zwod kətug əhwu! Gwô əsɨ hwwab əyyaŋ ənied əbyin gu ka. Ba na ya uswon dɨ ŋwwad gu kunuŋ gu ka bə əŋway inabi na də njən ji."42Yesu əsɨ nyo bə mba, "Imyim nyin nyî dam tuza əlyyad ənay ni nio nyi kə ntwaŋ bumi əlyyad Əgwaza ka nyo, '+ətyog əbyo ku nog ga gbəndaŋ nog ni, əfaŋ əkyo ba ənied nog ba lag ni, ka kyo əcyo ka yed ced nog ətyin nog ka. Ətyə Uli ə nyyo sɨkwi ni nyio bə Gwaza usɨ yed usham usham bɨ cyyaŋ ku!43Nwad nshey nyin sɨkwǐ ni, ə̀ na kyag tyog Əgwaza ku ə wod nyin. Əwod əna kyag əŋwwag əbyin əkyo ŋwwag bə +əsum gu ka ni. 44Konyan ə kwǎ də əfaŋ əkay əna cwərag ə ncyǒ cuncwoŋ. Əwod ətyə əwo naŋ əfaŋ əkyo ma nkwa də ngu ni, ka na fwway.45Naŋ ceced ənied fi zənaŋ ba bə ənɨhwob əbyo yed Farisawa ba ni ə nfəg uma əlyyad əkay ni, basɨ fɨg naŋ tuza ba kyo gwo ndyyad. 46Basɨ ka ncad təbad ngu, basɨ yəw nyyo ənnyo dag ba tswoŋ uwun ukpa ənied wu, ba di ənied ba ŋwwag gu shi naŋ gwo əngyed ətyo lyyad əŋwwad Əgwaza ə.

Chapter 22  
1Yesu əsɨbwo lyyad bə mba uma əlyyad nyyo əni, 2"Tyog tuza ku di naŋ əgwam əwo sag ənə nyyo ŋgwon gu ka nyɨraŋ ni. 3Əsɨ təm ənied ntəm gu ba ə yoroŋ ənied əba gwo cad bâ bay soŋ ya bɨ sswo nyiraŋ ji ni. Əwod basɨ lag bay ku.4Əgwam wu əsɨbo təm nnwan ntəm uyyaŋ nyo, tag ənied əba ncad bâ bay ni. "Di, nwa kə jyi kyaŋ ya dushwuŋ ku nsag. Nkə fag +nyag ji, əwod nsɨ jyi kwo yag ə nsag. Nyi bay ya bɨ sswo ku."5Əwod basɨ lag nkyaŋ ba basɨ nkad. Əyyaŋ əsɨ nad dulwo khab, əyyaŋ dulwo əbwwaŋ guka. 6 Əyyaŋ əsɨ nkwa bə nnwan ntəm na, əsɨ nyyo ba kyaŋ nsum basɨ hyay ba. 7Əgwam wu əsɨ fəg əlyo ya əsɨ təm nnwan nzwaŋ gu na, basɨ tə hyyay ənied byo. Basɨ fi ukəraŋ ba ka.8Kukwo gwo sɨ nyo bə nnwan ntəm guna, "Swoŋ ya bɨ sswo nyɨraŋ ji əwa kə jyi əsag. Əwod ənied əbyo ə yyi ni basɨ ntay dag. 9Nwad ənyo, sə nyi nad bə usəraŋ +ndwag na nyî yyi ənied əba nyi yəw shyyo ku ni. Bâ bay swoŋ nyɨraŋ ji. 10Nwan ntəm na usɨ nad tə tuŋ əmgbəm ənied əba ba shyyo ni, bə ətan bə bɨbyyo. Əwod gɨ tu nsoŋ wu əsɨ nhyad bə nəcen ba.11Əwod jen əzo əgwam wu ə mbay cyyaŋ necen guba ni, əsɨ di ətyog əyyaŋ wo kub ətərog nyɨraŋ wu ni dag. 12 Əgwam wu əsɨ nyo bə ngu, "kpəndaŋ, ni ə a nyyo nŋwwo əji də bə ətərog nyɨraŋ wu? Əwod əsɨ shyyo kyaŋ kərag dag.13Kukwo əgwam wu əsɨ nyo bə nńwan ntəm guna, "Nyi ləb ətyə əwi mbwag na bə tɨtag ba, əwod nyi jɨb gu tusa bə ndyin ku. Əzô ə ngwoŋ nkun ə nyway nyinyuŋ ba. 14 Nwad, ənied bədɨdɨd byo ə yyi əwod bɨ tswa zə əsɨ ba khay.15Kukwo Farisawa ba əsɨ wurug ənad ə ləb gag əkwo bana ntəbad gu tuza əlyyad guka ni. 16Kukwo basɨ təm bə Yesu nnwan ntəm bana dunduŋ bə Hirudiyawa ba. Basɨ nyo bə Yesu, "Ətyi cyyed, zɨ lyen naŋ a kwog cucug, əwod əsɨ cyyed əlyyad Əgwaza na də cucug. A cad əyin ə tag a kyaŋ dag. Əwod da ŋwa byyo cad əpyo dag. 17Də tag zɨd, yag ə a dam? ku nkwa ə, zɨ təraŋ Kaisar kurum əbyin ku a, kə də i nkwa?18Əwod Yesu əsɨ fɨg kətug ba ku əsɨ nyo, "Yag ə mbyyo nyi mmay n, nyin əbaŋ əbyin? 19Nyi twəraŋ n tswa kurum təraŋ kurum əbyin ji." Kukwo basɨ bay bə ngu tswa kurum jyyuŋ.20Yesu əsɨ nyo bə mba, "Wuwwo ənyan kwo kwî ni mbyyaŋ əyorog ka?" 21Basɨ nyo bə ngu, "Kaisar ə." Kukwo Yesu əsɨ nyo məmba, "Də̀ nyi joŋ Kaisar nkyaŋ ənio yed nshin Kaisar ni, əwod nyî joŋ Əgwaza U nsɨna yed nshiǹ gu ni." 22Ba nfəg ənnyo ni, basɨ cyyo kwod, ndwam na sɨ shyim ba. Basɨ tə nkad əsɨ wod gu.23Bə ka utug əkyo, Sadukiyawa əyyaŋ byo ənyo də dərəg bə əhwi nshyyo ni dag. Basɨ bay bə ngu. Basɨ lyib gu nyo, 24"Ətyɨ cyyed, Musa əbɨ nyo, kə əyin əhwu, naŋ gwo byyo nnwan dag, tɨlɨd kwo nənyyug guwu əbwwo əbyyug əwo ə mbyyǒ nənyyug guwu nnwan.25Əku byyo +nənyyug natad, nəhwob wu əsɨ bwwo əbyyug wu əwod əsɨ hwu. Əsɨ ŋwod ŋgwon dag. Əsɨ wod nənyyug guwu əbyyug guwu. 26Nənyyug gu əwo ə ntuŋ ni, əsɨbwo nyyo bə ənnyǒ. Mbyyaŋ ətyo ətad wu had tɨnad ətyə natad wu. 27Məta baka səlləy, əbyyug wu əsɨ hwu bwo. 28 Nini utug dərəg ənied kukwi ba, əbyyug ənyan ə gwo ba yed bə nənyyug natad əbay ni? Nwad səlləy ba kə ngyed +ətyog gu."29Əwod Yesu əsɨ nyo məmba, "Nyi bwwug, nwad nyi lyen əlyyad Əgwaza na bɨ ced gu ku dag. 30Nwad, bə njen dərəg ənied kukwi ji, əwum ənyyug dag də bâ ti nyɨraŋ dag. Dəkunuŋ əkyo, ba di naŋ +ətəm ntswa ni tuza ka.31Əwod tuza dərəg ənied kukwi ba, nyi kə ntwaŋ kyaŋ əkwo Əgwaza u əku lyyad bə nyin nyo əni, 32"Nuŋ ə ngyed Əgwaza Ibrahim, Əgwaza Ishaku bə Yakubu dâ? Əgwaza U ə yed əshin nkwom dag. Ə̀ yed əshin ənied sɨced byo." 33Naŋ əkpa ənied wu ə nfəg əni ni, basɨ cyyo kwod tuza cyyed gu ka.34Naŋ Farisawa ba nfiɨg Yesu ə ngba Sadukiyawa ba ni, basɨ tuŋ əpyo ba dulwo unyyuŋ. 35Ətyə nyyuŋ bumi baka wo ə yed ətɨ zwob əlyyad ni, əsɨ lyib gu ə ga mag gu. 36"Ətyɨ cyyed, zaŋ doka zə nsswag bumi fag əlyyad ji?37Yesu əsɨ nyyo bə ngu, "Cad Əgwaza U bə kəkəb tsswo aku, kəkəb sswan aji, bɨ cug dam aji mbyyaŋ ced aku." 38Doka əjî ni i zo nsswag kəkəb, zo yed utsa ka ni.39Sɨ zo ntuŋ ni isɨ bɨ di naŋ sɨ ji ni. "Cad nənyyug a wu bənaŋ a ncad əpyo a ni. 40Tuza dokoki shwaŋ əkay ni, izə doka Əgwaza ji mbyyaŋ ənied əlyyad əŋwwad Əgwaza ba nswan.41Nyyo naŋ Farisawa ba nɨ shyo dunduŋ, Yesu əsɨ lyib ba. 42Əsɨ nyo, "Yag ə nyi dam tuza Kristi ka? Ŋgwon ənyan kyo gwo yed?" Basɨ nyo bə ngu, "Ŋgwon Dauda."43Yesu əsɨ nyo, "Ə nyyo ni Dauda bumi ntswa, ə ngyi gu 'Ətyə Uli?' 44Əsɨ nyo, 'Ətyə Uli u əsɨ nyo bə Əty Uli ngu. "Swan bə mbwag yag nku, sənaŋ mba cyyo +nəndwan a ba cug sag tɨtag aji."45Bə kə Dauda əyyi Kristi Ətyə Uli, "ə nyyo ni ə ngyed ŋgwon Dauda?" 46Əyin əsɨ yəw bə mba ə kərag kyaŋ dag. Əyin əsɨbwo mag gwô lyib gu kyaŋ dag. Nyyo utug əkyo tinad duswon.

Chapter 23  
1Kukwo Yesu ǝsɨ lyyad bǝ ukpa ǝnied wu mbyyaŋ nnwan ntǝm gu na. 2 Əsɨ nyo, "Ənincyyed dokoki Musa ji bə Farisawa ba ba swan tuza kyaŋ nwad Musa kwo. 3 Nwad ənnyo kwo yag ə ba nyó nyi nyyo, nyi nyyo nkyaŋ ənay ni səlley əwod nyi byoŋ na. Əwod nyɨ yog hwi nyyo ba ji dag. Nwad ba lyyad nkyaŋ ənio ba nyyo ni dag.4Î, ba lwoy nkpərəg ənio byyo ced ni ə say ənied ndyo zəŋwan. Əwod ba bə əpyo ba ənɨ kyag gəswoŋ ə nkyag na dag. 5Bə kɨ nyyo nkyaŋ ənio ba nyyo ni, ənied ə ga di ba dyo. Nwad, ba nɨ tway nday bana nio byyo kpay bə zunzwo əlyyad Əgwaza na bə ngyób +ətərəg ba na.6Bə ləw cad sswad ba cəcəd kukwon nswad dulwo swoŋ ya bɨ sswo mbyyaŋ sswad bə ceced nkyaŋ nswad bə tuntu dyeb Əgwaza Yahudawa na. 7Ba ləw cad ə jyyed ba shi bə +kasswo ji, əwod bâ yyi ba 'ənɨ cyyed'.8Əwod nyin, nyi yog shim ə yyi nyin ənɨcyyed dag, nwad nyi byyo ətyɨ cyyed wu bə ənyyuŋ. Əwod kəkəb nyin, nyi yed nənyyug byo. 9Əwod nyi yog yoroŋ əyin əcyo bə dunio ku dag, nyi byyo bə Əcyo ənyyuŋ ə wo shyo tuza ni. 10Nyi bu yog shim ə yyi nyin ənɨcyyed dag, nwad nyi byyo ətyɨcyyed wu bə ənyyuŋ, ngwo ə yed Kristi.11Əwod yog ətyə əwo yed gbəndaŋ bə nyin ni, yog gwo yed əhwo nyin. 12Konyan ə təkyem əpyo gu ni, əna ywway gu. Ətyə əwo ma nywway əpyo gu ni, əna təkyem gu.13Ubuŋ utswoŋ nyin ənied lyurug mbyyaŋ Farisawa ba, +əbaŋ əbyin! Nyi bwom tyog tuza nfwwun ənied ba. Nwad, nyi ŋwwo ku bə əpyo nyin dag, də nyi ba wod ənied əba cad ŋwwo ku, bâ ŋwwo dag. 14Ubuŋ utswoŋ nyin ənied lyurug mbyyaŋ Farisawa ba, +əbaŋ əbyin! Nwad, nyi ə byo kywad usa ənyyug ənio əkwi ə wod ni, ǝwod nyi nyyo ga junjyuŋ nay Əcyo tɨlɨd kwo nyi byo na san gbədaŋ fyyed əlyyad wu. 15Ubuŋ utswoŋ nyin ənied lyurug mbyyaŋ Farisawa ba +əbaŋ əbyin! Nwad, nyi kɨ coŋ byəy əywi mbyyaŋ ndwag dɨ shyyo ətyə san Əgwaza ənyyuŋ, Əwod kə ə san Əgwaza U, sə nyi cyyo gu ə yed cyyan ufyyaŋ ŋwon uli ndoŋ bənaŋ nyin ni.16Ubuŋ utswoŋ nyin ənied tɨtwan cad kwog uswon. Nyin əbyo nyo, konyan ə shyi tuza gbəndaŋ Uli Dyeb Əgwaza, ku yed kyaŋ dag. Əwod konyan ə shyi da əyorog mɨmyad nfaŋ əbyo shyyo bumi gbədaŋ Uli Dyeb Əgwaza ku, shyi shyi əzo na ya gu. 17Nyin ga bwwon ənied tɨtwan! Zaŋ sɨ kwo nsswag? Mɨmyad nfaŋ kə gbəndaŋ Uli Dyeb Əgwaza əwo ti mɨmyad wu ə yed zɨzərag?18Əwod konyan ə shyi tuza əgan ti zənaŋ ka, ku yed kyaŋ dag. Əwod konyan ə shyi tuza zənaŋ əzo shyyo tuza əgan ka ni, shyishyi əzo nɨ ya gu. 19Nyin əbyyem əyyi! Zaŋ sɨ kwo nsswag? Zənaŋ əzo á, kwo əgan fi zənaŋ əwo ti zənaŋ ji yed zɨzərag ni?20Nwad ənnyo, ətyə əwo shyi tuza əgan fi zənaŋ wu ni, ə shyi tuza kwo yag ə shyyo tuza əgan ka. 21Ətyə əwo ə shyi də əyoroŋ gbəndaŋ Uli Əgwaza U, ə shyi mbyyaŋ ətyə əwo swan bumi gu ka ni. 22Ətyə əwo maŋ shyi bə tuza ka ni, ə shyi cug Əgwaza əzo mbyyaŋ ətyə əwo nswan ni.23Ubuŋ utswoŋ nyin ənied lyurug mbyyaŋ Farisawa ba +əbaŋ əbyin! Nyi nɨ ŋwwag Əgwaza U zakka bə kəkəb nkyaŋ ənio nyi byyo ni, dunduŋ ba nkyaŋ əwəraŋ naŋ shita, swunswam, nhywo bə nəngyaŋ. Əwod nyi sɨ wa bwwuŋ nyyo ga ceced nkyaŋ əbyo shyyo bə doka ji ni. Naŋ kwog cucug, tswoŋ kunag mbyyaŋ ŋwwag tsswo. Əwod nkyaŋ ənay na nio wa myim sə nyi wa tsa nyyo na də bɨ wod əkum ka. 24Nyin ənied tɨtwan cad kwog uswon, nyi nɨ jəw gəswan na wurug dyo ə sswo səhwod, nyî wa ŋwan əzwan ntsswo wu.25Ubuŋ u shyyo nyin, ənio lyurug mbyyaŋ Farisawa, +əbaŋ əbyin! Nwad nyi kwi məta nkham ka mbyyaŋ gbugba u, nyi wod umi ka, əwod +umi na nyi nhay bu +ufa ulyyag mbyyaŋ cad əpyo. 26Əbyəm əyyi Farisawa, nyi ya nkwi umi nkham ka mbyyaŋ gbugba əwod +məta na u mun u cyyo zɨzərag.27Ubuŋ u shyyo nyin, ənied lyurug mbyyaŋ Farisawa, +əbaŋ əbyin! Nwad nyi di naŋ nnog ənio ə nog tuza bɨbi ni, na yed bəd nta ka əwod +umi na kunkub nkwom ənied nyo nhyad mbyyaŋ kwo zaŋ taŋkəy shishig kyaŋ. 28Bə ənyo nyi mun di tusa ka naŋ ənied saŋ əbun ni, əwod +umi nyina baŋ əbyin mbyyaŋ kətug kwo nhyad.29Ubuŋ u shyyo nyin, ənied lyurug mbyyaŋ Farisawa, +əbaŋ əbyin! Nwad nyi nog ndyag ənied lyyad əŋwwad Əgwaza ba əwod nyî swurub bɨbi ənied saŋ əbun ku. 30Nyi nyo, kə zɨ ba bɨ nshyyo bə njen +əcyo əhwwob zɨ ji, sə zɨ ba bɨ shyyo bɨ hyay ənied lyyad əŋwwad Əgwaza dag. 31Nwad ənyo, nyi byo lyyad bə pyo nyin naŋ nyi byo ngyed nnwan ənied əbyo bɨ hyay ənied lyyad əŋwwad Əgwaza ba ni.32Nyi mun shurug əmag +əcyo nyi wu. 33Nyin +əkwaŋ əbyin, nyin nnwan ntsswub, nyi nɨ nyyo ni təkəram fag əlyyad ŋwwo tu ndoŋ ku?34Nwad ənyo, di, n twoy bə nyin ənied lyyad əŋwwad Əgwaza, tsutswad ənied mbyyaŋ ənied lyurug. Əyyaŋ ba nyi nɨ hyay əwod əyyaŋ nyi nɨ wəd bɨ yəw bə tuntu dyeb Əgwaza nyina əwod nyi lwoŋ əyyaŋ nyyo bu Ukəraŋ əkay tɨ nad usɨ kyəy. 35Kyaŋ əkwo ba nhwi ni əmbgom əsog ənied saŋ əbun ənio ə kwərəg bə dunio ku ni nɨ shyyo tuza nyin, nyyo bə Habila tɨnad Zechariah ŋgwon Barachia ka kyo nyi bɨ hyad bə kwocio əgan fi zənaŋ u bə gbəndaŋ uli dyeb Əgwaza U ni. 36Cucug əlyyad n shey, kəkəb nkyaŋ ənay nɨ bay bə ncey əkwi.37Urushelima, Urushelima, nyin əba hyay ənied lyyad əŋwwad Əgwaza ba, nyi sɨ maŋ ənied əbyo ə bɨ təm dyo bə nyin ni. Cyyan umaŋ kwo n nkwan n tuŋ nnwan nyina dunduŋ naŋ əyyaŋ nnywan ənɨ ntuŋ nnwan guna ə kub bə nfiyeb guna ni, əwod nyisɨ cyyo tsərəŋ. 38Di, ə wod nyin uli nyika u yed bubwad. 39Nwad n nyo bə nyin, nyi bu nɨ di n dag nyyo nini sə naŋ nyi ba nyo, ətyə lɨbərka ə yed ətyo əwo ə bay bə əlyorog Ətyo Uli ka ni.

Chapter 24  
1Yesu əsɨ wurug ə nyyo bə gbəndaŋ Uli Dyeb Əgwaza ku ə kay lwag ku. Nnwan ntəm gu na usɨ bay bə ngu basɨ tətwaŋ gu nnog əna shyyo bə gbəndaŋ Uli Dyeb Əgwaza wu ni. 2Əwod əsɨ shim bə ndyo nyo, "Nyi di kəkəb nkyaŋ ənay ni a? Cucug ə nshey nyin, əna mbyyô əfaŋ əyyaŋ əka əba wod tuza əyyaŋ ni dag."3Naŋ gwo nswan tuza əfan əkyo byyo tyɨtyin fad ni, nnwan ntəm guna sɨ bay bə ngu də əbaŋ nyo, "Səkud zə tag zɨd kwo zan njen kyo nkyaŋ ənay ni na nnyyo? Yag ə ba twərag zɨd jen tɨbay a ji bɨ nŋan njen ncey wu? 4Yesu əsɨ shim ba dyo nyo, "Nyi təlwam kəlag əyin əba lyen nyin ətə cyyo uyid." 5Ənied bə dɨdɨd ətə bay bumi əyorog nka. Ba na nyo, "Nuŋ ə ngyed Kristi," ba byo əna cyyo ənied bə dɨdɨd ə ŋwwo uyid.6Nyi na tswoŋ nkhaŋ zwaŋ bɨ +zwaŋ. Nyi yog fəg uwun kyaŋ dag naŋ ku ngyed tɨlɨd kwo nkyaŋ ənay na bay nyin. Əwod nŋan wu əkə nshud dag. 7Əbyin əna dərəg dɨ nyyo nəndwan bə əbyin əkyəw. Tyog bwo ku na dərog nyyo nəndwan bɨ tyog əkway. Əna nyyo əwərəmənde mbyyaŋ tyɨrɨb əbyin bə ulwo bə dɨdɨd. 8Əwod kəkəb nkyaŋ ənay ni ba shyyo nyin naŋ tsa unag byin ni.9Məta əkyo ba nə ŋwwag nyin mbwag sswo ubuŋ əba hyay nyin. Ənə lag di nyin bə kəkəb bɨbyin kozaŋ ulwo dənian əyorog nka. 10Əwod dɨdɨd ənied əna shwwod əkwoy, əki ya ulɨhyo əyyaŋ mbyyaŋ kɨ lag əyyaŋ bəd. 11Ənied lyyad əŋwwad Əgwaza bə dɨdɨd əna wurug byo bwoy əlyem ni bâ ga ti ənied bə dɨdɨd uyid.12Nwad kətug ku nə mban, cad əyyaŋ ku ku cyyo shinshyim bəd. 13Əwod ətyə əwo gbaŋ əlyo tɨnad nŋan wu ni, ənə shyyo san ku. 14Usham əlyyad tyog tuza əkay, əna shey ka bumi kəkəb ənied swanta ba bə kozaŋ əbyin. Əwod nŋan wu əsɨ̂ də bay.15Nwad ənyo, kə nyi ba di nkyaŋ nkag ənio byyan ənied ba wo Daniel ətyə əlyyad əŋwwad Əgwaza wu əku ndyyad ni nyo, ə yoŋ bə zɨzərag ulwo wu, yog ətyə twaŋ wu gwo fɨg. 16Yog ənied əbyo shyyo Yahudiya ni bâ twoŋ ənad bə fɨfan ku. 17Yog ətyə əwo swan tɨtən tu ni ə yog cwog ənad utag dɨ kyag kyaŋ buli dag. 18Ətyə əwo ma nshyyo uyid khab ni, gu ə yog bwwog dɨ kyag ətərog dag.19Əwod sswo ubuŋ tswoŋ əsɨba byyo ufa ni bə əsɨba ŋway annwan ni, bə nnwam ənio! 20Nyi nay Əgwaza U kəlag cuŋ nyi ji ba shyyo ulwoshyim kwo nwam tswuŋ Yahudawa ku. 21Ga gbəndaŋ sswo ubuŋ ətəbay wo nyyo bɨ kay nnyyo bɨ swanta ku tɨnad nini, əkə mbyyo təŋkay sswo ubuŋ əkwo dag, də bâ bu na mbyyo dag. 22Sə kə ə yway nnwam ənay ni, əna nshyyo əyin əwo əna kəyyed ni dag. Əwod dənian ənied əba əkə khay ni, ba byo na cyyo ə ngyway nnwam sswo ubuŋ na.23Kə əyin ə nyo bə nyin, 'di Kristi ə əji!' kwo 'di Kristi ə əzəw!' Nyi yog ŋwwag cucug dag. 24Ənied Kristi bə ənied əlyyad əŋwwad Əgwaza əlyem əna gud əwurug ba twərag ənied ba nyyo nkyaŋ ŋwwad uwun bə tɨtyog ba̭ ga lyyen ənied bə dɨdɨd ə cyyo uyid had bə nnwan Əgwaza na. 25Nyi di, ntag nyin ngwod, jen ji isɨ̂ dɨ bay.26Naŋ ku ndi ənnyo ni, kə ənyo bə nyin , "di ngwo uyid əzəw," nyi yog nad dag. Kwo, "di ngwo bumi tu ka," nyi yog ŋwwag cucug dag. 27Bənaŋ əmerom nza ənɨ nsay ə nyyo ətyin ətə kwa utag ni, ənnyǒ bwwog bay ŋgwon Ətyibɨshyi ku ba ndi. 28Kwo əji ə kwom nshyo əzə̂ +gulu ba ntuŋ.29Əwod məta əkyo nnwam təshug sswo ubuŋ na ntyog ni, nwam ku ba cyyo lyin utug, zwad ji bu nɨ say dag, +tənŋwad na ushwwod əkwoy nyyo tuza ka zwod nɨtyog tuza na na zwun.30Əzə ə yi n â twərag gag bwwog bay ŋgwon Ətyɨbɨshyi ku nyyo tuza, ku na cyyo kəkəb nŋwob dunio na nɨ gwoŋ nkun. Ba na di ŋgwon Ətyɨbɨshyi ka u tɨbay bumi ninian nza bɨ tyog, gbəndaŋ kyənkyay shi. 31Ə̀nə təm bə +ətəm ntwa guba bâ hyab əgwa bɨced, ə kwan ə tuŋ kəkəb ənied əbyo əkə khay nyyo bə nfam nnay nswanta na, nyyo bə nŋan tuza əwi tɨnad əsɨ woy ni.32Sə nyî myab tuza ukwon əbwab ka kə hwuhwo ba ətad əwurug bə +əsum ka, nyi lyen naŋ əkwoy ka əbay kpəg. 33Ənnyǒ bwo, jen əzo nyi ndi kəkəb nkyaŋ ənay ni, tɨlɨd nyi lyen naŋ bwwog gu ku bay kpəkpəg, ə shyyo nuŋkənyyo ka.34Cucug ə nshey nyin, ce əkwi ni nɨ sswag dag sənaŋ ə nyyo nkyaŋ ənay ni kəkəb. 35Tuza ka bə dunio ku na sswag nkad, əwod bə əlyyad nuŋ ənio əna swan. Zəm!36Əwod tuza nwam ka kwo tswam ji, əyin ə lyen dag. Kwo +ətəm ntswa tuza ba bwo, kwo ka Ŋgwon Əgwaza ka lyen dag, sə Əcyo u bə nyin gu.37Naŋ ku bu ndi bə nnwam Nuhu na ni, ənnyǒ bəd bwwog bay Ŋgwon Ətyɨbɨshyi ku ba ndǐ. 38Nyyo naŋ nnwam ga səhwod na kə mbay dag, ənied ba ku ŋwwag əpyo ba bu ya bɨ sswo, nyyo nyɨraŋ bɨ ŋwwad nnyɨraŋ, tɨnad jen əzo Nuhu ŋwwo gbəndaŋ kukwon səhwod wu ni. 39Ba ku lyen əsɨ fɨg nkyaŋ ənay dag tɨnad jen əzo ga səhwod əku bay ba hywag ba ə nkad dyo ni. ənnyǒ ku na ndi dɨ bwwog bay ŋgwon Ətyɨbɨshyi ku.40+Ətyog əfyyaŋ əna shyo bɨ khab, ə kyag əyyuŋ əwod əyyuŋ lɨlyim. 41Ənyyug əfyyaŋ əna shyyo bɨ kwaŋ bɨ nan, əna kyag əyyuŋ əwod əyyuŋ. 42Nwad ənyo, ku myim nyî cyyay, dənian nyi ndyen kozaŋ nnwam kwo Ətyə Uli nyi wu əna mbay ni dag.43Əwod nyi lyen sɨkwi, kə ətyə uli wu əwa ku lyen jen əzo ətaŋ wu ətə mbay tutug əkyo ni, sə gu ə cyyay uli gu ka kəlag ətaŋ wu əba fwoy ə ŋwo bumi uli gu ka. 44Nwad ənnyo, tɨlɨd kwo nyî swan cog, dənian ŋgwon Ətyɨbɨshyi ka u tɨbay bə ndam əzə nyi lyen ni dag.45Bə ənyan ə bə nyin wo nyyo cucug bɨ yed tsutswad ŋgwon ntəm wo ətyə uli gu wu ənə mbyoŋ tsswo dɨ byoŋ uli gu ka dɨ ŋwwad ba nkyaŋya na də njen ji? 46Ətyə lɨbərka ə yed ŋgwon ntəm əkyo ətyə uli gu wu ənɨ bay ə shyyo gwo nyyo kyaŋ əkwo gwo cad ni. 47Cucug ə nshey nyin naŋ ətyə uli gu wu əba sag gu tuza nkyaŋ əkyo gwo byyo ni kəkəb.48Əwod kə ŋgwon ntəm ka u byyo kətug dɨdam bə ntsswo ka ku usɨ nyo, 'Ətyə uli ngu əna bwwog ə fyyen dag.' 49Əsɨ ŋwwo təbyyed kpəndaŋ ntəm gu ba ə tswod, əsɨ ŋwwo ya bɨ sswo bə ənied sswo əkan ba. 50Kə ətyə uli ŋgwon ntəm əwo ba bwwog utug əkyo ka ŋgwon ntəm ka ndyen ni dag had bɨ tswam əzo gwo dam ni dag. 51Ətyə uli wu əna corag kətug ŋgwon ntəm əwo ə nccyo cuncwoŋ əwod ə barag gu dunduŋ dulwo +əbaŋ əbyin ba, əzǒ ba na ngwoŋ nkun bɨ nyway nyinyuŋ.

Chapter 25  
1Tyog Əgwaza ku na di naŋ +zwwab unyyem swag ənio əku hywag +fitilà ba ji dɨ nad dulwo swoŋ ya bɨ sswo nnyɨraŋ ni. 2Unyyem utswon bə mba sɨ yed ga bwwon, ətswon byo sɨ byyo tsutswad ku. 3Əbwwon unyyem u usɨ kyag fitila ba ji də bu byoŋ əmyo əyyaŋ. 4Əwod uneyem tsutswad na sɨ byoŋ +fitila ba ji mbyyaŋ ukuruŋ əmyo.5Nini, ətyə nyɨraŋ wu ə mbyyan jen dɨ bay ku ni, nda na sɨ gba ba basɨ ka nkay nda. 6Əwod bə ntyɨraŋ utug wu, basɨ ka nfəg gugwoŋ nyo, 'Di ətyə nyɨraŋ wu! Nyi wurug nyi tyad gu!7Kukwo kəkəb +zwwab unyyem swag əji sɨ ka ndərəg ə cyyo loŋ ku bə fitila ba ji. 8+Əbwwon ba sɨ nyo bə tsutswad ba, "Nyi naŋ zɨd əmyo nyin na nshin zɨ na cad tyag. 9Əwod tsutswad ba sɨ nyo, "+Əmyo zɨd na nâ may zɨd bə nyin dag, də nyi nad bə ənied lyyay ba nyi san!10Naŋ ba nkad san ku ni, ətyə nyɨraŋ wu sɨ nyyo əŋwwo. Kukwo kəkəb ənied əbyo əku ləb lwam ə tswoŋ ni, əsɨ hwi gu əŋwwo, əsɨ ka nnyim ulwo ka. 11Məta əka +əbwwon ba mbwwog abay ni, basɨ nyo, 'Ətyə Uli, Ətyə Uli, səkud nyib zɨd ulwo ka.' 12"Cucug ə nshey nyin, nuŋ ndyen nyin dag." 13Nwad ənnyo, nyi swan bɨ ləb lwam, dənaŋ nyi ndyen nwam kwo jen ji ni dag.14Ku di naŋ jen əzo ətyog ə ndam ənad ukəraŋ uyyaŋ gbaŋ kəyəw. Əsɨ yoroŋ nnwan ntəm gu na əsɨ cyyo zwa gu ji mbwag ba. 15Əsɨ joŋ ətyə nyyuŋ talanti ətswon, asɨ joŋ ətyə əfyyaŋ wu talanti əfyyaŋ, ətyə ətad wu ənyyuŋ. Konyan bə mba əsɨ shyyo dɨ gag ced ntəm gu ku, əsɨ̂ di nkad cyyed gu ku. 16Ətyə əwo əku joŋ gu talanti ətswon wu ni, bə də ncuŋ əsɨ mbwwaŋ ə nshyyo səhwod talanti ətswon.17Ənnyo bwo ətyə əwo əku joŋ gu əfyyaŋ wu ni əsɨ ma shyyo səhwod talanti əfyyaŋ. 18Əwod ŋgwon ntəm əka əku joŋ talanti ənyyuŋ wu ni ku nad ətə luŋ əbyin ə nniad kurum ətyə uli gu ku.19Ku sɨ kyag jen bəd, ətyə uli nnwan ntəm əwi sɨ bwwog əbay gwô san +zwa gu ji mbwag ba. 20Ətyə əwo əku joŋ gu talanti ətswon wu, əsɨ bay dyo bə talanti ətswon tuza. Əsɨ nyo, " ətyə uli, əku joŋ talanti ətswon. Di, mmo shyyo talanti ətswon tuza." 21Ətyə uli wu əsɨ nyo bə ngu, "Ncyyo a fô, ə yed ətan əyyin kwog cucug! A nyyo cucug bə dɨday nkyaŋ, nini nna cyyo nkyaŋ bə dɨdɨd mbwag aka. Sə â ŋwwo a sswo nyinyaŋ dunduŋ bə ətyə uli awu!22Ŋgwon ntəm əkyo ku san talanti əfyyaŋ wu ni bwo əsɨ ma shen ə yoŋ, "ətyə uli, aku joŋ n talanti əfyyaŋ. Di, mmo shyyo talanti əfyyaŋ mbyyaŋ." 23Ətyə uli əsɨ nyo bə ngu, "Ncyyo a fô, a yed ətan əyyin kwog cucug! A nyyo cucug bə acwwaŋ nkyaŋ, nini nna cyyo nkyaŋ bə dɨdɨd mbwag aka. Sə â ŋwwo a sswo nyinyaŋ dunduŋ bə ətyə uli awu".24Ŋgwon ntəm utad əkyo əku san talanti ənyyuŋ wu ni əsɨ nyo, "ətyə uli, nku fəg uwun a nio. Ndyen naŋ a təshug ənied ba bəd. A fway dulwo əkyo də a nsəraŋ ni. 25N fəg uwun a, kukwo mbyyo nsɨ nkad ntə luŋ əbyin nniad talanti əwu. Di, nga kyaŋ əkwo yed shin əku ni".26Əwod ətyə uli əsɨ shim gu ndyo nyo, "A yed ŋgwon ntəm əkyo uyed ga kətug ŋgwon bə ətyə ulɨd. A lyen naŋ nfway dulwo əkyo ncwi ni dag bɨ tuŋ dulwo əkyo nsəraŋ ni dag. 27Yag ə mbyyo əsɨ lag nsag kurum nku bu tu ənied cog kurum ba ku, tay dag dɨ bwwog nku mma nshyyo səhwod tuza?"28Nwad ənnyo, nyi təwob talanti wu bə ngu ə ŋwwag ŋgwon ntəm əkyo byyo talanti swag wu ni. 29Konyan ə byyo shyyo gbəmgbəm, əna mbyyaŋ gu ndyo bə dɨdɨd. Əwod ətyə əwo də əbyyo kyaŋ ni dag, kwo a nkyaŋ əkyo gwo byyo ni əna təwob ka ə wod gu . 30Əwod ə ta kətug ŋgwon ntəm saŋ kpaŋtɨn əkyo bumi ga ndyin utug, əzǒ gwo na kpaŋ nkun bɨ nyway nyinyuŋ.'31Jen əzo Ŋgwon ətyɨbɨshyi ka mbyyaŋ +ətəm ntswa gu ba əba mbwwog bay bɨ kyənkyay shi gu wu ni, əba ŋhag ə nswan tuza tyog kyənkyay shi gu wu. 32Əna tuŋ kəkəb kozaŋ ənied bə swanta ku, sə gwô khab ənied zan zan bənaŋ ətyi cog ənɨ nkhab zwon tsyyeb bə zwon ətəm ni. 33Ə́ na sag zwon tsyyeb ji bə mbwag yag gu ku əwod zwon +ətəm ji bwag myyan.34Əwod gbəndaŋ əgwam wu əna nyo bə əsɨba shyo bə mbwag yag ku ni, 'Nyi bay, nyin əbyo wa kə nshyyo lɨbərka Əcyo ngu ni, nyi ya gado tyog əkwo əwa kə jyi nyin dyo nyyo bɨ kay nnyyo əsɨ də nyyo swanta ku. 35Nwad, nku tswoŋ zwoŋ, nyi sɨjoŋ n kyaŋ ya; nsɨ tswoŋ nwamshyi, nyi sɨ ŋwwag n səhwod sswo; nsɨbwo ngyed ətyîcen, nyi sɨ ŋwwo bə nuŋ bu uli. 36Nku coŋ kəgbaŋ, nyi sɨ kub b ətərog; nsɨ dwwo nyi sɨ cog n; nsɨ shyyo bu hwo nyi sɨ bay ba byyad n.'37Kukwo ənied saŋ əbun ba əna nyo, 'Ətyə Uli, zan jen zo zɨ ndi a ətswoŋ zwoŋ, zɨ sɨ joŋ a kyaŋ ya? Kwo tswoŋ nwamshyi, zɨ sɨ ŋwwag a səhwod sswo? 38Zan jen zo zɨ ndi a yed ətyîcen, zɨ sɨ ŋwwo bə ŋwan bu uli. Kwo kəgbaŋ zɨ sɨ kub a ətərog? 39Zan jen zo zɨ ndi a lwwo kwo bu hwo, zɨ sɨ bay ba byad a? 40Kukwo gbəndaŋ Əgwam, əwi əna nyo məmba, 'Cucug ə nshey nyin, kwo yag ə nyi nyyo bə ətyə nyyuŋ wo ənied ba cyaŋ ə yed kyaŋ ni dag, nuŋ ə nyi nyyo ndyo.'41Əwod əna nyyo bə əsɨba bə mbwag myyan ku ni, 'Nyi tyoŋ nyi wod n, nyin əgbaŋ'əlaŋ, nyî ŋwwo buli ndoŋ kyo əwa kə njyi əwod əgwam utənyiraŋ dyo mbyyaŋ kətug +ətəm ntswa gu ba ni. 42Dənian əka nku tswoŋ zwoŋ, nyi sɨ joŋ n kyaŋ ya dag; ntswoŋ nwamshyi əwod nyi sɨ ŋwwag n səhwod sswo dag. 43Nku ngyed ətyîcen, əwod nyi sɨ ŋwwo bə nuŋ bə uli dag; nsɨ coŋ kəgbaŋ, nyi sɨ kub n ətərog dag, nsɨ ndwwo mbyyaŋ shyyo bu hwo, əwod nyi sɨ cog n dag.'44Kukwo ba na nyo bə ngu, 'Ətyə Uli, zan jen zǒ bəd, zi u ndi a zwoŋ, shyyo bɨ nwamshyi, yed ətyɨ̌cen, kəgbaŋ, shyyo bə nzwan kwo shyyo bu hwo, zɨ sɨ bwwag uma sag a ndyo?' 45Əwod əna shim ba ndyo, 'Cucug ə nshey nyin, kyaŋ əkwo nyi ku lag nyyǒ bə ətyə nyyuŋ bə ənied əba nyi jway ni, nuŋ ə nyi ku lag nyyo ndyo ku. 46Kəkəb təŋkəy ənied əkwǐ ni əna ŋwwo bumi sswo zwod saŋ sɨsag, əwod ənied saŋ əbun ba bâ ŋwwo bumi uli sɨced saŋ sɨsag ka!'

Chapter 26  
1Jen əzo Yesu əba tyag kəkəb lyyad ənay ni, əsɨ nyo bə nnwan ntəm gu na, 2'Nyi lyen naŋ məta nnwam nfyyaŋ tɨbay na soŋ Təkəram ji na nyyo, əwod əna ŋwwag ŋgwon Ətyɨbɨshyi ka ə kpaŋ ka bə ətyyem əhwu wu'.3Kukwo cəcəd ənɨ fi zənaŋ mbyyaŋ ənɨhwob Yahudawa ba sɨ tuŋ dunduŋ bumi uli əgwam fi zənaŋ wu wo ə ngyi Kayafa ni. 4Basɨ lab unuŋ dɨ gag əkwo ba na ntəbad Yesu də əbaŋ ə hyad gu ni. 5Əwod basɨ nyio dǎm nyo, 'Yog ku yog yed də njen nsoŋ təkəram ji dag, kəlag jyyo ba dərəg bə ənied ba.'6Nini jen əzo Yesu shyyo bɨ uli Saminu ətyə gbab. 7Naŋ ba nɨ nswan bə tebur ə ya kyaŋ ya. Kukwo əbyyug əyyaŋ asɨ ŋwwo bə ukuruŋ əkyo nhyad bə əmyyo swam nyio byyo kurum ni, əsɨ kwərəg əpyo Yesu ka. 8Əwod naŋ nnwan ntəm gu na ndi ni, basɨ fəg əliya bəd. "Yag ə mbyyo ə mbyyan dɨdɨd kurum əwi ni bə kpəd? 9Sə ba lyab əmyyo ənay ni bə gbəndaŋ kurum əsɨ kəw +kunag na."10Əwod Yesu ə ndyen dɨdam bawu ni əsɨ nyo bə mba, "Yag ə mbyyo nyi nfwon əbyyug əwi ni ənnyo? Ə nyyo n ətan kyaŋ. 11"Kozaŋ njen +kunag na shyyo dunduŋ bə nyin. Əwod nna nshyyo dunduŋ bə nyin kozaŋ njen dag.12Naŋ gwo nkwərəg əmyyo ənay bɨ lwam nku ni, ə́ nyyo ənnyo ə ntswoŋ niad nuŋ əkwo. 13Cucug ə ntag nyin, kwo əji ə naŋ ən shəy usham əlyyad əkay ni ka kəkəb swanta ku, kyaŋ əkwo əbyyug əwi əkə nyyo ni na yed ta kwo ə ya uswon dɨ lyyad ə njyyuŋ ətan nkyaŋ əwo gwo nyyo ni."14Ətyə nyyuŋ bə nnwan ntəm swag bə ufyyaŋ na wo ə ngyi Yahuda Iskariyoti ni, əsɨ nad ətə shyyo ceced ənied fi zənaŋ ba. 15Əsɨ nyo bə mba, "Yag ə nyi cad nyî jen, kə ncyyo nyi wu mbwag? Basɨ ka mmag azurfa sswag ntad ə joŋ gu. 16Nyyo də njen əzo, əsɨ ka cad lwag əkwo gwo na ncyyo ba Yesu mbwag ni.17Nini utug nwam yyuŋ shin swoŋ kunkwoŋ saŋ fwərag ku, nnwan ntəm gu na sɨ ka mbay ba shyyo gu nyo, "Əji ə a ncad zɨ njyyi a kyaŋ ya nsoŋ təkəram ku? 18Ə́sɨ nyo, "Nyi nad bumi ukəraŋ əkay ni nyì̂ shyyo ətyog əyyaŋ. Nyi nyo bə ngu, 'Ətɨ cyyed ə nyo, "Jen nji shyyo mbwag. Nna gya kyaŋ ya swoŋ Təkəram ku buli aka mbyyaŋ nnwan ntəm nna." 19Nnwan ntəm guna sɨ nyyo bənaŋ gwo nkam ba ni. Basɨ jyyi kyaŋ ya swoŋ təkəram ku əzo.20Dushwuŋ ji ba nnyyo ni, ə́sɨ swan ə ya kyaŋ ya ku dunduŋ bə nnwan ntəm guna swag bə ufyyaŋ. 21Ba nshyyo bɨ ya ku ni, əsɨ nyo, "Cucug ə nshey nyin naŋ ətyə nyyuŋ bə nyin əna mbwwug bə nuŋ." 22Ntsswo bana sɨ byyan bəd, kukwo konyan bə mba sɨ ka ŋwwo lyɨrɨm gu, "Zəm, nuŋ ə dag kə ni, Ətyə Uli?"23Ə̀sɨ shim, "Ətyə əwo bə nyin ə zurub bwag gu ku bə kay jyyuŋ bə nuŋ ni, ngow əna bwwug bə nuŋ. 24Ŋgwon Ətyɨbɨshyi ka na nad bə naŋ əkə ndyrug tuza ka ka ni. Əwod sswo ubuŋ utswoŋ ətyog əwo na bwwug bə Ŋgwon Ətyɨbɨshyi ka ni i lan bəd sə ba yog byin ətyog əwo dag." 25Yahuda əwo əna bwwug bə ngu ni sɨ nyo bə ngu, "Nuŋ â ətyi cyyed? A kərag na bə əpyo a."26Ba nshyyo bɨ ya kyaŋ ya ku ni, Yesu əsɨ kyag kungwoŋ wu, əsɨ nkworog lɨbərka wu, əsɨ kpərəm gu ə ŋwwag nnwan ntəm na nyo, "Nga nyi ya, lwam nuŋ əkwo."27Ə'sɨbwo kyag ucyyoŋ ka əsɨ nkworog lɨbərka wu əsɨ joŋ ba nyo, "Nyi sswo na kəkəb nyin." 28Di əswog nuŋ ənio nyi sswo, nio əku shyi ə kwərəg kpay ə ngyurub kətug ku. 29Əwod nnyo bə nyin, "Mma na nsswo səhwod əsum inabi ənay ni bə nyin dag sə nwam əkwo mma nsswo na əfay dunduŋ bə nyin bumi tyog əcyo nku ni."30Naŋ ba n bwom əbwom ə tyag ni, basɨ wurug ənkad bə əfaŋ +Ufad ka. 31Kukwo Yesu əsɨ nyo məmba, "Kəkəb nyin nyi na bwwag +uma sag n ndyo tutug əkay ni, nyi kay nwod bə nyin bənaŋ əkə ndyurug ni, 'N na hyad ətyi cog wu, usworoŋ +zwon tsyyeb ka na səraŋ. 32Əwod də məta əkyo, əna dərog bə nuŋ, nna kyag uswon nyin nnad bumi Galili.'33Əwod Bitrus əsɨ nyo bə Yesu, "Kwo də kəkəb ənied ba əbwwag +uma ba na ə sag a ndyo, basɨ ŋwwo uyid, gad ku na di ənnyo bə nuŋ dag." 34Yesu əsɨ nyo bə ngu, "Cucug ə nshey a, bə tutug əkay ni, ana tsswo lyen nku cyan utad, əgbag wu ə də tyab." 35Bitrus əsɨ nyo bə ngu, "Kwo nna hwu dunduŋ bə ŋwan, nna tsswo a dag." Əkum nnwan ntəm ba bwo sɨ ma nkərag kyaŋ nyyuŋ.36Kukwo Yesu əsɨ nkad bə mba dulwo əkyo ə ngyi Getsaimani ni, əsɨ nyo bə nnwan ntəm guna, "Nyi swan əji nuŋ nshorog n nad əzəw nnay Əgwaza U." 37Ə' kyag Bitrus mbyyaŋ nnwan Zabadi na ufyyaŋ na ə khab də əfam ənyyuŋ, əsɨka ntwərag ba byyan tsswo bɨ sswo zwod. 38Kukwo gwo sɨ nyo məmba, "Sswan nji cyyo cway bəd eye əhwu kyo ni. Nyi swan əji nyî cam dunduŋ bə nuŋ."39Əsɨ shorog ə nad duswon baka əsɨ kwa əbyin ətəgurub uyyi ka, əsɨ nay Əgwaza. Əsɨ nyo, "Əcyo ngu, kə cad kwo wa yed shyyo, yog wod n nsswo ubuŋ əkay ni dag. Əmgbəm bə ənnyo, yog ku yog di dɨgag əkwo ncad ni dag, sə bɨ kyaŋ əkwo a cad ni." 40Əsɨ bwwog əba shyyo nnwan ntəm na usswo ubuŋ nda. Əsɨ nyo bə Bitrus, "Kəd, nyi yəw nyî cam dunduŋ bə nuŋ nad tswam jyyuŋ dâ? 41Nyi cem nyî nay Əgwaza kəlag nyi na ŋwwo bumi kətug mag. "Tswa ji bəd cad nyyo ku, əwod lwam ku sɨ yed bobwad."42Əsɨ nad cyyan ufyyaŋ ku ətə nay Əgwaza U Əsɨ nyo, "əcyo ngu, kənaŋ ubuŋ əkay ni na sswag dag sənaŋ nsswo ka, nyyo bɨ kyaŋ əkwo a cad ni." 43Əsɨbwo bay əba shyyo ba ba sswo ubuŋ nda nkyaŋ ba, dənian əyyi ba ba nhyad təntyaŋ bə nda na. 44Əsɨbwo wod ba ə nkad ətə nay Əgwaza U cyyan utad ə nǎy bɨ kyaŋ nyyuŋ.45Yesu əsɨbwo bay əba shyyo nnwan ntəm na əsɨ nyo məmba, " Had nini nyi ni sswo ubuŋ nda shyyo bɨ tswuŋ a? Di, jen ji maŋ nnyyo, zo əna mbwwug bə Ŋgwon Ətyɨbɨshyi ka mbwag +kətug ənied ni. 46Nyi dərəg yoŋ zɨ coŋ. Di ətyə əwo əna bwwug bə nuŋ ni əbay kpəg.47Naŋ gwo nɨ shyyo bə əlyyad na, Yahuda ətyə nyyuŋ bə nnwan ntəm swag bə uffyaŋ na sɨ ka ncyyo pud əwurug. Dɨdɨd ukpa ənied əsɨ bay dunduŋ bə ngu nyyo mbwag cəcəd ənied fi zənaŋ ba ənɨhwob Yahudawa ba. Basɨ bay əbyoŋ +tswad bə +ubáy nzwaŋ. 48Ətyog əwo əna bwwug bə Yesu ə cyyo mbwag ba ka ni wa kən tag ba kyaŋ əkwo gwo na nyyo bâ nfɨg ətyə əwo ba na təbad ni, "ətyə əwo n lwwug ni, ngwo, sə nyî nkwa də ngu."49Bə də ncuŋ əsɨ wurug ənad ətə shyyo Yesu, "N byyad a, Ətyi cyyed!" Əsɨ lwwug gu shin byad. 50Yesu əsɨ nyo bə ngu, "Kpəndaŋ, nyyo kyaŋ əkwo a bay nyyo ku ni." Basɨ ka nkwa bə Yesu ə kwag ə nkad dyo!51Ikwo ətyə nyyuŋ bə nnwan ntəm Yesu na sɨ ka təkpəy tswad ə wurug dyo əsɨ ntyab itswwo ŋgwon ntəm əgwam fi zənaŋ wu ə tɨn. 52Yesu əsɨ nyo bə ngu, "Bwwog bɨ ntswad ji cyyo dulwo ji ka, konyan ə təkyem tswad, tswad zo əni nhyad gu. 53Nyi dam nyo də nna ngyəw yoroŋ Əcyo ngu gwo təm bə nuŋ ntswa əbyo sswag ci kwob jyyuŋ bə nswag nfyyaŋ gu ba dǎ? 54Əwod ni ə bəd əna ncyyǒ kyaŋ əkwo əwa kə ndyurug bumi Əlyyad Əgwaza ka i kwa cəcərag də nyunyuŋ ba?" Nyo kyaŋ na di naŋ sɨkwi ni!55Də njen əzo Yesu əsɨ nyo bə əkpa ənied wu, "Nyi bay bə nuŋ bɨ +tswad bə +ubay nzwaŋ eye nyi cad təbad ətaŋ nced ə ni a? Kozaŋ utug nnɨ swan bə gbəndaŋ Uli dyeb Əgwaza əwi nmo cyyed ənied ba, əwod nyi sɨ ntabad n dag. 56Əwod kəkəb kyaŋ əkwi ni ə nyyo ku cəcərag bənaŋ ənied əlyyad əŋwwad Əgwaza əku ndyurug nyo ku na ndi ni." kukwo kəkəb nnwan ntəm gu na sɨ bwwag +uma usag gu dyo basɨ tyoŋ əwod gu əyin gu.57Ənied əba ku nkwa bə Yesu ni sɨ nkad bə ngu bə Kayafa Əgwam fi zənaŋ wu, dulwo əkyo ənied lyurug bə ənɨhwob Yahudawa ba kəkəb ən ntuŋ ni. 58Əwod Bitrus əsɨ baŋ əhwi gu gbaŋ ətə nad tusa tu fag əlyyad əgwam fi zənaŋ wu. Əsɨ ŋwwo ətə swan dunduŋ bə ənied cog ba gwo ga di kyaŋ əkwo əna nyyo ni.59Də njen əzo cəcəd ənied fi zənaŋ bə kəkəb ənied zwob əlyyad ba əku cad bâ shyyo bə a nkyaŋ ənio əna ndəb Yesu əbun ni bâ ga nshyyo tətwad əzo bana nhyad gu ni. 60Basɨ nshyyo kyaŋ dag had bədɨdɨd ənied əba əku wurug ə fag əlyem tuza Yesu ka ni. Əwod ənied əfyyaŋ əsɨ wurug ə yoŋ. 61Basɨ nyo, "Ətyog əwi ə nyo, 'N na gyəw tɨrib gbəndaŋ Uli Dyeb Əgwaza U mmo nnog gu bumi nnwam ntad."62Əgwam fi zənaŋ wu əsɨka ndərog ə yoŋ əsɨ nyo bə ngu, "A byyo kyaŋ kərag dâ? Yag ə bəd ba lyyad tuza aka?" 63Əwod Yesu əsɨ ya nkərag ə ntan gu dag. Əgwan fi zənaŋ wu əsɨ nyo bəngu, "N kam a bumi Əgwaza sɨced, tag zɨd kə ŋwan ə yed Kristi wu, ŋgwon əgwaza ka." 64Yesu əsɨ shim nyo, "Ŋwan ə kərag bə əpyo a. Əwod nshey a, nyyo nini tɨnad duswon, əna di Ŋgwon Ətyɨbɨshyi ka uswan bə mbwag yag Tyog ku, naŋ gwo təbay bumi ninian tuza ba."65Əgwam fi zənaŋ wu, əsɨka nsam +ətərog gu ba əsɨ nyo, Ə' jwway Əgwaza U! Yag ə zɨ bu cad? Nyi wa kə nfəg jwway Əgwaza ku! 66Yag ə nyi dam bəd? Basɨ shim nyo, "Ə' may əhwu kyo."67Basɨ shum gu təmpyo bu uyyi ka ə tswod gu. Basɨ tswod gu bə +utyyay mbwag ma na. 68Basɨ nyo, "Kərag əŋwwad Əgwaza bə nzɨd, ŋwan Kristi. Ənyan ə lwi a?69Nini Bitrus əku swan tusa tu fag əlyyad ka ŋgwon ntəm gunyyem sɨ bay bə ngu uba nyo, "Aku shyyo dunduŋ bə Yesu əwo nyyo Galili ni." 70Əwod əsɨ tsswo lyen Yesu ku duyi ba ka kəkəb, nyo, "N ya ndyen kyaŋ əkwo nyi lyyad ni dag."71Naŋ gwo ngurug ənad bə nuŋkənyo ka ni, ŋgwon ntəm gunyyem uyyaŋ usɨbwo ba di gu usɨ nyo bə ənied əbyo əzo ni, "Ətyog əwi ni ə mun əshyyo dunduŋ bə Yesu Banazare bwo." 72Əsɨ bwo tsswǒ lyen gu ku bə shishyi nyo, "Səm, n ya ndyen ətyog əwi ni dag!"73Məta a njen bə tyuntwwid, ənied əbyo əku yoŋ əzo ni əsɨ bay əba nyo bə Bitrus, "Cucug ə bəd ŋwan bwo ə mun yed ətyə ənyyuŋ bə mba, əŋwwad əlyem əka tyay a bəd." 74Əsɨ ka nŋwwo shyi mbyyaŋ shyishyi nyo, "N ya ndyen ətyog əwi ni dag. Bə də ncung naŋ gwo kə nyim unuŋ ka dag, əgbag wu əsɨka ntyab. 75Bitrus əsɨka njyyuŋ +swaŋ əlyyad əna Yesu əku tag gu ni nyo, "Anɨ tsswo' lyen nku cyan utad əgbag wu əsɨ də tyab tsutwon ka." Əsɨka nad tusa əsɨ gwoŋ nkun bɨ byyan ntwwo bəd.

Chapter 27  
1Bɨbyib tsutswon də utwson ka, kəkəb ceced ənied fi zənaŋ ba bə ənɨhwob Yahudawa ba sɨka ndab unuŋ dɨ gag əkwo ba na ngba Romawa ba bâ nhyad Yesu ni. 2 Basɨ lab mbwag gu na, əsɨ kya gu ənad dyo bə Bilatus wo ə swan ə yed gwamna Romawa wu əzo ni.3Kukwo Yahuza əwo ku yed lwag bwwug bə Yesu ni, ə nfɨg naŋ əkə ndab unuŋ dɨ hyad Yesu. Tsswo gu ku sɨ tswod, bu byan tsswo tuza kətug nkyaŋ əwo gwo nyyo ni. Əsɨka nkyag əkpod tswa kurum nswag ntad wu ənad dyo bə cəcəd ənied fi zənaŋ bə ənɨhwob ba. 4 Əsɨ nyo, "mbwwo əbun naŋ ngyed lwag bwwug ətyo saŋ əbun əwi ni." Basɨ shim nyo, "əlyyad əna byyo kpaŋtɨn bə nzɨd dag. Fəg dyo əzo bə ənyin a!" 5 Yahuza əsɨka nkyag kurumku ətə ta ba ndyo bɨ tu fag əlyyad bumi gbəndaŋ uli Dyeb Əgwaza ku. Əsɨka nkad ətə lyəw əpyo gu əsɨ hwu.6Cəcəd ənied fi zənaŋ ba sɨka nkyag kurum ku basɨ nyo, "kurum əswog kwo ətan tuza ətyo əwo əfyyed gu əhwu ni. Doka zɨd ji ndwoŋ təŋkəy kurum əkwo bumi əlon sag kurum ka bumi gbəndaŋ uli Dyeb Əgwaza ka." 7 Kukwo basɨka ndab unuŋ bâ kyag kurum əkwo dɨ san əbyin əkyo ə ngyi "əbyin kpagyag +əpyo. Basɨ bwwag ulwo ka ə ncyyo ulwo niad ənied əkag əbyo əkwi Urushalima ka ni. 8 Kukwo mbyyo ə ngyi ulwo ka "əbyin əswog kyo tɨnad utswun!"9Ba nsan təŋkəy əbyin əkyo ni, ku sɨ kwa cəcərag bə naŋ swaŋ əlyyad bu unuŋ Irimiya ətyə əlyyad əŋwwad Əgwaza əku ndyurug nyyo bɨ kay nnyyo ni: "Ba kyag tswa kurum nswag ntad əkwo Isirela ba ə ŋwwag də ngu ni. 10 Əsɨ nsan əbyin ətɨ lon. Naŋ ətyə uli əbu ntwərag̀ nni.11Naŋ Yesu ə ngyoŋ duyi gwamna ka, gwamna wu əsɨ lyib gu, "ŋwan ə yed əgwam Yahudawa u a? Yesu əsɨ shim gu ndyo, "ənnyo n kərag ənnyo!" 12 Əwod jen əzə cəcəd ənied fi zənaŋ ba bə ənɨhwob ba əku ntyam Yesu ni, ə̀sɨ ya nkərag ə tan ba dag. 13 Bilatus əsɨ nyo bə ngu, "A tswoŋ nkyaŋ bə dɨdɨd nio ə bwoy ə say tuza əka ni dâ? 14 Əwod Yesu əsɨ kərag kyaŋ dag. Ku ndi ənnyo ni, gwamna wu əsɨ lyin kyaŋ bwwag əsag tunuŋ.15Nini iku yed kukwoy nswad na ku kozaŋ əlyo də njen soŋ ya bɨ sswo təkəram bawu, gwamna wu ə wurug bə mba ətye nyyuŋ bɨ hwo ku əwod. Ənɨ tɨn bâ bə ətyə əwo ba khay ni əwod səd. 16 Də njen əzo ə byyo əyin bumi Urushalima wo əku lyen bəd ni ə shyyo bu hwo ə ngyi Barabbas ni.17Naŋ ukpa ənied wu ntuŋ ni, Bilatus əsɨ lyib ba , "Bə zaŋ əhwo ə nyi khay tɨn nfərəg gu ngwod: Barabbas a kə Yesu əwo ngyi Kristi ni?" 18 Əku lyib ba dənian əka gwo nfɨg naŋ cəcəd ənied fi zənaŋ ba əku bay bə Yesu bə ngu dənian fub kyo. 19 Də njen əzo Bilatus ə nswan bə kyaŋ nswad fag əlyyad gu ku ni, əhyyo guwu əsɨ tə́m bə ngu tə̀m nyo: " Bɨbyib tsutswon ka n dyyed tuza ətyo əkay ni. Yog mag â byyo bwag tuza ətyə saŋ əbun əwi dag. N sswo zwod utswun nwad əlɨyed əwo ndyyed tuza gu ka ni.20Əwod cəcəd ənied fi zənaŋ ba bə ənɨhwob ba əsɨ fwud ukpa ənied wu yog ba lyib Bilatus gwô fərəg Barabbas ǝwod ə hyad Yesu. 21 Kukwo gwamna wu əsɨ lyib ba, "əyan ə nyi cad nfərəg ngwod nyi dyo?" Basɨ shim, "Barabbas!" 22 Bilatus əsɨ lyib ba, "Bɨ yag ə nnyyo bə Yesu wo əngyi Kristi ni?" Kəkəb ba basɨka nshim, "Kpaŋ gu bə ətyyəm əhwu wu."23Bilatus əsɨ nyo,"Nwad yag ə bəd? Zaŋ təŋkəy kətug nyyǒ kwo gwo maŋ ə nyyo nyin dyo?" Əwod basɨ ya uswon bɨ gwoŋ ku bɨced, "kpaŋ gu bə ətyyem əhwu wu!" 24 Bilatus əsɨ fɨg naŋ kəkəb kyaŋ əkwo gwo nyyo ə nfərəg Yesu əwod ni, nɨ tad gəfarag ə bud dag. Əsɨ di ənied bə əka ndam lwag jyyo sɨ dwwod ni. Kukwo gwo sɨ kyag səhwod bə nkay əsɨ kwi mbwag gu na naŋ ənied ba ə cyyaŋ. Əsɨ nyo, "Yog əswog ətyɨ saŋ əbun əwi ni na shyyo tuza nyin, kaŋ bə nuŋ."25Kəkəb ənied ba sɨ nyo, "Yog əswog gu na nâ kub zɨd bə nnwan zɨd na." 26Kukwo gwo sɨ fərəg Barabbas əwod ba dyo, əwod əsɨ wad Yesu bə əyəw əsɨ ŋwwag gu mbwag ənied əbyo na kpaŋ gu bə ətyyem əhwu wu ni.27Nnwan nzwaŋ gwamna na sɨ kyag Yesu ənad dyo bumi uli tyog nnwan nzwaŋ ka. Basɨ tuŋ kəkəb əkum nnwan nzwaŋ ka. 28 Basɨ hwwug +ətərag gu ba əwod gu kəgbaŋ, basɨ kub gu ətərəg tyog. 29 Basɨ jyyi buŋ tyog səkan ə kub gu əpyo, basɨ ŋwwag gu shan tyog bə mbwag yag gu ku. Basɨ kpa huhwud duyi gu ka, basɨ may gu may jway gu nyo, "Sɨced a i labyyaŋ, gbəndaŋ əgwam Yahudawa wu!"30Basɨ shum gu təmpyo. Əwod basɨ kyag shan tyog ji, basɨ ya uswon dɨ tswod gu əpyo ka əbwo tswod. 31 Naŋ ba ntyag mmay gu shin jway ni, basɨ hwug ətərəg tyog wu basɨ kub gu +ətərəg gu ba, basɨ nkad bə ngu ənad dulwo əkyo ənə kpaŋ gu bə ətyyem əhwu wu.32Naŋ ba ngurug ni, basɨ mwun bə ətyog əyyaŋ wo nyyo Bakurame wo ə ngyi Saminu ni. Basɨ cyyo gu tɨlɨd gwo ə hwi ba ə fərag ətyyem əhwu Yesu wu. 33 Ba ntad ulwo əkyo ə ngyi Golgotta ni kyo fa "Ulwo kpagyag əpyo." 34 Basɨ nyyeb gu əkan ənio ə hyyay bə əcway kyaŋ ni. Əwod gwo nnyɨrag ə nfəg ni, əsɨ lag sswo ku.35Məta əkyo ba nkpaŋ gu bə ətyyem əhwu wu i, basɨ kwərəg zəla dɨ twərag kə ənyan ə məmba na byyo ətərəg wu. 36 Basɨ swan əkɨ cyyaŋ gu. 37Tutən əpyo gu ka, basɨ nkpaŋ kyaŋ əkwo ba ntyam gu ni nyo, "Di Yesu əwi ni ngwo ə yed gbəndaŋ əgwam Yahudawa wu."38+Ətaŋ nced əfyyaŋ əbyo əsɨ mun ə kpaŋ ba bə ətyyem əhwu ba ngu, ənyyuŋ bə mbwag yag ənyyuŋ wu bə mbwag myyan ku. 39 Əsɨba kɨ swərab ni ba sɨka twoy gu ə kaŋ pɨpyo ba ku. 40 Basɨ kɨ nyo, "ŋwan əwo bu nyyed tyɨrɨb gbəndaŋ uli Dyeb Əgwaza U a bu nog ka bumi nnwan ntad ni, san əpyo a la! Kə ŋwan ə yed ŋgwon Əgwaza ka, cwog bə ətyyem əhwu bay əbyin zɨ di la!"41Bə ənnyǒ cəcəd ənied fi zənaŋ ba dunduŋ bə ənied lyurug mbyyaŋ ənɨhwob ba, basɨ may gu shin jway. 42 Ə̀ san əyyaŋ ənied, əwod ə yəw ə san əpyo gu dag.Ngwo ə yed gbəndaŋ əgwam Isirela wu. Yog gwo cwog ə nyyo bə ətyyem əhwu wu la, zɨ ga di zɨ ŋwwag cucug də ngu.43Ə̀ ŋwwag cucug bə Əgwaza, yog Əgwaza U ə san gu nini ka, kə Əgwaza U ə shim gwô fərəg gu əwod. Had əsɨ nyo, "Ngyed ŋgwon Əgwaza." 44Bə ənnyǒ bwo +ətaŋ nced əbyo əku mun ə kpaŋ dunduŋ bə ngu ni əsɨ mun ə twoy tuza gu ka.45Nyyo səkəw tənwam ka ga ndyin əsɨka nkub ulwo ka kəkəb tɨnad tsam tsad dushwun ji. 46 Də njen tswam tsad ji, Yesu əsɨ kpaŋ kun nyo, "Eli, Eli Lama sabaktani?" Kwo fa "Əgwaza ngu, Əgwaza ngu, yag ə mbyo ə mbwwag uma bəd?" 47 Naŋ ənied əbyo yoŋ əzo nfog ni, basɨ nyo, "Ə̀̀ yyi Iliya ə."48Bə də ncuŋ ətyə nyyaŋ məmba sɨ kyag sòsó ə zwub bumi sɨsad əkan əsɨ tɨb bə nshan əsɨ nyyeb gu yog gwo sswo. 49 Əkum ənied ka sɨ nyo, "Yog gu shonshon. Yog zɨ di bə kə Iliya əna cwog əbay ə san gu."50 Kukwo Yesu əsɨba kpaŋ kun bɨced əsɨ hwwad sswan ji əsɨ hwu.51Zəm, gbəndaŋ ətərag əwo ən fwun zɨzərag ulwo bumi gbəndaŋ uli Dyeb Əgwaza ka sɨ sərag ə nyyo tutan ka tɨnad utag ka, ə mbwwo cyaŋ shwaŋ. Əbyin ka sɨ tyirim, nfaŋ na sɨ saŋ. 52Ndyag na sɨ nyirib , əsɨ dwwod bə nnwan Əgwaza ənio kə kwi ni əced. 53 Basɨ wwod bə bibi ku də məta əka Yesu ndərog ni.Basɨ ŋwwo bumi zɨzərag ukəraŋ wu basɨ twərag +əpyo ba bə ənied bə dɨdɨd.54Nini naŋ gbəndaŋ ŋgwon zwaŋ əwo cog Yesu bə ənied əba ə yoŋ ə ŋwwan Yesu ni əsɨ ndi tyirim əbyin ku bə nkyaŋ ənio kwog ulwo ka ni, uwun usɨ ntəbad ba. Basɨ nyo, "Cucug ə ətyə əwi əku yed ŋgwon Əgwaza." 55 Dɨdɨd +ənyyug əwo ku hwi Yesu nyyo Galili ə byyaŋ gu ni basɨ yoŋ gbaŋ ə cyyaŋ." 56 Bumi ba ka Meri Magadaliya, Meri əyaŋ Yakubu bə Isû, mbyyaŋ əyoŋ nnwan Zabadi.57Naŋ dushwuŋ ji nnyyo ni, ətyə nzwa əwo nyyo Armatiya wo ə ngyi Isû wo mun ə yed ŋgwon myyam mbwag Yesu ni, əsɨ bay. 58 Əsɨ nad ətə shyo Bilatus əsɨ lyib gu kwom Yesu ku. Kukwo Bilatus əsɨ kag bwwag ə joŋ gu kwom ku.59Isû ə nkyag kwo ku ni, əsɨ gad ku bə jijyad ətərog əfay wo ə ya əyyi ni. 60 Əsɨ tə myay ku bɨ lyag fay gu ku kwo gwo luŋ bum əfan ni. Kukwo gwo sɨ yurug ga faŋ ə nkub unuŋ lyag ku əsɨ nkad. 61Meri Magdaliya bə Meri əsǔ basɨ mun ə shyyo əzo, ə swan ə cyyaŋ bə əfam lyag ka.62Də utswon ka, wo yed məta nwam lab lwam ni, cəcəd ənied fi zənaŋ bə Farisawa basɨ tuŋ ətə shyyo Bilatus. 63 Basɨ nyo, "Sɨced a i labyyaŋ, zɨ jyyuŋ naŋ ətɨ lyen ənied əwi əku nshyyo əced ni, əsɨ nyo, 'Məta nnwam ntad əhwu ku, n na dərəg.' 64 Naŋ ku ndi ənnyo ni, kam nnwan nzwaŋ ana na tɨ cog lyag ku, tɨnad nwam tad ku, kəlag nnwan ntəm guna ətə nyyin kwom gu ku, bâtag ənied ba, "Ə̀̀ dərəg nyyo bə ənied kukwi ba. Lyyen nŋan ku ba sswag utsa ka bɨ byyan ulwo ku."65Bilatus əsɨ nyo məmba, "Nyi kyag ənied cog ba. Nyi nad nyî cog ku shənsham." 66 Kukwo basɨ nkad ətə san ənied cog ba. Əwod basɨ kpərəg əpyo lyag ka bə əfaŋ tyog ka.Basɨ nsag ənied cog ba.

Chapter 28  
1Nini əkə ŋwwo əcuŋ nwam tswuŋ Yahudawa ku, jen ji sɨ nad kpəg dɨ ŋwwo nwam nyyuŋ ku bə Sati wu. Meri Magadaliya bə Meri ənyyun wu, basɨ nad di lyag ku. 2Zəm, əsɨka mbyyo ga gbəndaŋ tyirim əbyin. Ətəm ntswa Ətyə Uli əsɨ cyyog ə nyyo tuza əba yurug ga faŋ əsɨ nswan tuza ka.3Gag di gu ku sɨ ya əyyi bɨ say ku bəd. +Ətərog guba sɨ say kyenkyay naŋ tyyen ni. 4Ənied cog ba sɨ tyɨrɨm lwam bə uwun na, basɨ shwwod əkwoy naŋ nkwom ni.5Ətəm ntswa wu əsɨ lyyad bə ənyyug ba nyo, "Nyi yog fəg uwun dag, ndyen naŋ nyi bay cad Yesu əwo əku kpaŋ bə ətyyem əhwu wu ni. 6Ə̀ shyyo əji dag, əwod əkə dərəg bənaŋ gwo ku ndyyad bə nyin ni. Nyi bay nyi di ulwo əkyo əku myyay Ətyə Uli ni. 7Nyi nkad ufyyen nyî tag nnwan ntəm gu na nyo, 'ə̀ kə dərəg bumi ənied kukwi ba. Di ə kyag uswon nyin ə nyyed Galili. Əzǒ nyi na ndǐ gu.' Di nkən tag nyin."8Ənyyug əbyo bə də ncuŋ basɨ wod lyag ku bɨ fəg uwun bə ə say ntsswo. Basɨ tyoŋ ətə tag nnwan ntəm Yesu na. 9Zəm, Yesu əsɨ mwun bə mba əsɨ nyo, "Mbyyad nyin!" Ənyyug əbyo əsɨ ətə nkwa bə tɨtag Yesu ba basɨ kwog gu ntoŋ. 10Kukwo Yesu əsɨ nyo məmba, "Nyi yog fəg uwun dag. Nad nyî tag nənyyug mba bâ nkad Galili. Əzǒ ba na ndi n."11Jen əzo ənyyug əbyo ku nshyyo bɨ̄ nyyed ku ni, kukwo ənied cog əyyaŋ sɨ ka nkad bumi ukəraŋ ka ətə kwog cəcəd ənied fi zənaŋ ba kəkəb nkyaŋ ənio əku nyio ni. 12Naŋ ənied fi zənaŋ ba ntuŋ bə ənɨhwob ba basɨ cyyaŋ əlyyad na dunduŋ bə ənied cog ba, basɨ njoŋ nnwan nzwaŋ na dɨdɨd kurum bâ ga nkub cucug wu. 13Basɨ tag ba, "Nyi tag əkum ənied ka, 'Nnwan ntəm Yesu ənio əku bay tutug uba nyyin kwom Yesu ku naŋ zɨ shyyo bə nda."14Kə əlyyad ənay ni sɨ nad bə tsutsswo gwamna ba zɨ na mwaŋ gu zɨ tɨn nyin bumi zwod. 15Kukwo nnwan nzwaŋ na sɨ say kurum ku ba nyyo kyaŋ əkwo ə kam ba nyyo ku ni. Əlyyad ənay əsɨ təyog bə Yahudawa ba ba bay utswun əkay ni.16Əwod nnwan ntəm gu na swag bə unyyuŋ sɨ nkad Galili ətə ghag əfan əkyo gwo tag ba ni. 17Naŋ ba ndi Yesu ni, basɨ cyyo bwob əbyin basɨ kwog gu ntoŋ. Əwod əyyaŋ bə mba əsɨ kwag əbaŋ bə +tsswo bana kə də ngwô la!18Yesu əsɨ shworog ənad kpəkpəg bə mba əsɨ tag ba nyo, "əmgbəm tyog tuza bə əbyin ə joŋ n. 19Dənian əkyo nyi nad nyi tɨ cyyo ənied ba kwo əji bə swanta ku bâ yed nnwan ntəm n. Nyi nyyo ba botisman bumi əlyurug Əcyo mbyyaŋ Ŋgwon mbyyaŋ Zɨzərag Ŋtswa.20Nyi bu cyyed ba bâ hwi kwo yag ə n kam nyin nyô nyi nyyo. Əwod nna nshyyo dunduŋ bə nyin kozaŋ njen tɨnad nŋan njen u."